Pajenn:Le Gonidec - Bibl Santel pe Levr ar Skritur Sakr, eil levr.djvu/167 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/167\nha na astennen̄t két hô dourn d’ann ézommek ha d’ar paour.\n50. Hag hî a zô bét savet hag hô deûz gréat hô argarzidigézou dira-z-oun ; ha mé em eûz hô dispennet, ével ma éc’h eûz hé wélet.\n51. Samaria n’é deûz két gréat ann han̄ter eûz da béc’héjou : hôgen hô zrec’het éc’h eûz gan̄d da wallou ; ha didamallet éc’h eûz da c’hoarézed gan̄d ann holl argarzidigézou éc’h eûz gréat.\n52. Doug éta da véz, pa éc’h eûz trec’het da c’hoarézed gan̄d da béc’héjou, oc’h ôber gwasoc’h égét-hô ; râk didamallet in̄t gan-éz ; béz éta mézékéet ha doug da véz, pa éc’h eûz didamallet da c’hoarézed.\n53. Koulskoudé mé hô lakai enn hô reiz gen̄ta, hag a lakai da zistrei sklaved Sodoma hag he merc’hed, ha sklaved Samaria, hag hé merc’hed ; da lakaad a rinn ivé da zistrei enn hô c’hreiz.\n54. Évit ma tougi da véz, ha ma vézi mézékéet gan̄t kémen̄t éc’h eûz gréat, évid hô dizoania.\n55. Ha da c’hoar Sodoma hag hé merc’hed a zistrôi d’hô reiz kôz ; ha Samaria hag hé merc’hed a zistrôi d’hô reiz kôz ; ha té ha da verc’hed a zistrôi d’hô reiz kôz.\n56. N’eo két bét deûet hanô Sodoma da c’hoar eûz da c’hénou, é deiz da valc’hded,\n57. Abarz ma oé disklériet da zrougiez ; ével ma eo bét enn amzer-zé é péhini oud deûet eunn abeg a c’hoapérez évit merc’hed Siria, ha merc’hed ar Filistined, a zô trô-war-drô d’id.\n58. Da wallou ha da véz éc’h eûz douget, émé ann Aotrou Doué.\n59. Râg ével-henn é lavar ann Aotrou Doué : Ha mé a rai d’id ével ma éc’h eûz gréat, pa éc’h eûz disprizet al lé, ha torret ar gévrédigez.\n60. Ha goudé-zé é teûi da goun d’in eûz ar gévrédigez em bôa gréat gan-éz é deisiou da iaouan̄ktiz ; hag é rinn gan-éz eur gévrédigez peûr-baduz.\n61. Neûzé é teûzi da goun d’id eûz da hen̄chou, hag é vézi mézékéet, pa zigéméri gan-éz da c’hoarézed gôsa, gan̄d ar ré iaouan̄ka ; ha mé hô rôi da verc’hed d’id, ha nann dré da gévrédigez da-unan,\n62. Ha mé a stardô va c’hévrédigez gan-éz ; ha té a wézô pénaoz eo mé ann Aotrou.\n63. Évit m’az pézô koun, ha ma vézi mézékéet, ha na helli mui digeri da c’hénou gan̄d da véz, pa vézinn deûet da habaskaat, ha da zisteûrel d’id kémen̄d éc’h eûz gréat, émé ann Aotrou Doué.\nLavar-kuzet ann daou er hag ar winien.\n2. Mâb dén, kennig eur lavar-gôlôet, ha danével eûl lavar-kuzet diwar-benn tî Israel.\n3. Hag é liviri : Ével-henn é lavar ann Aotrou Doué : Eur pikol er, péhini en dôa diou-askel brâz, hag eur c’horf hîr, gôlôet a blû a bép liou, a zeûaz war al Liban, hag a géméraz boéden eur wézen-sedr.\n4. Diskolpa a réaz penn ar skourrou, hag é tizougaz anézhan̄ é brô Kanaan, hag é lékéaz anézhan̄ enn eur géar a varc’hadourien.\n5. Hag hén̄ a géméraz eûz a hâd ar vrô, hag a lékéaz anézhan̄ enn douar da wenn, évit ma startajé hé c’hrisiou war ann doureier brâz : hag é plan̄taz anézhan̄ war c’horré ann douar.\n6. Ha pa oé diwanet, é kreskaz enn eur winien lédan, hôgen izel enn hé zaol ; hag hé skourrou a zellé oud ann er ; hag hé grisiou a oa dindan-han̄. Don̄d a réaz éta da winien, hag é tougaz koat ha frouez, hag é tigasaz kreskou névez.\n7. Hag é oé gwélet eunn er all, hag hén̄ brâz, gan̄t diou-askel brâz, ha gôlôet a blû ; ha chétu ar winien-zé é dôé ann doaré da gâs hé grisiou étrézeg enn-han̄, ha da astenna hé skourrou étrézég enn-han̄, évid hé zoura gan̄d ann dour a zeûé dré an̄chou hé flan̄ten.\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/167&oldid=162932 »\nKemmoù diwezhañ degaset d'ar bajenn-mañ d'an 8 Mez 2020, da 18:49.


Straed ar Gereon - Kemper (BR)\nDegemer Ober anaoudegezh gant Kemper Glad Un nebeud lec’hioù da weladenniñ Straed ar Gereon\nAr straed ma vez graet ar muiañ a genwerzh e Kemper eo bet straed ar Gereon a-holl-viskoazh. Dont a ra hec’h anv eus korfuniad ar gereon hag ar votaouerien a laboure hag a werzhe lêr enni.\nEr Grennamzer e kase an hent pennañ strizh-se eus ar Blasenn Sant-Kaourantin d’ul lec’h ledanoc’h e kroashent ar straedoù Sant-Frañsez hag ar Stalioù-kig : ar Blasenn Maubert, anvet ivez Plasenn al Louzoù, plasenn al legumaj. Ac’halese e tiskenn ar straed betek ar Pont Medard a dremen dreist ar stêr Deir. Ar savadur-se, a oa ur pont-gwint gwechall, a dalveze da liammañ al lodenn eus kêr a oa e dalc’h an eskopti, penn-da-benn straed ar Gereon, ha fabourzh an dug en tu all.\nHiziv eo deuet da vezañ ur straed-kerzhet gant savadurioù liesseurt-kenañ a-bep-eil : tiez o bannoù koad e-kichen tiez-lojañ gant mein greunit bras, savet diwezhatoc’h, goude ma oa bet rediet da sevel tiez gant an dafar-se da-heul tan-gwall bras miz Mezheven 1762 a grogas el lodenn reter eus ar straed hag a zistrujas kalz a diez.\nGoude ar gwallzarvourd-se e oa bet karget an ijinour Gilles ANDRE gant an Ti-kêr e 1764 da sevel un tres kêraozerezh kentañ. Ar pal a oa kemmañ hentad straed ar Gereon peurgetket, ha linennañ an talbennoù nevez e maen. Abalamour d’an Dispac’h Bras ne voe ket kaset al labour da benn.\nMiret eo bet, evit darn, hoal ar straed-se evel ma oa gwechall neuze. Hiziv e vez rummet, miret ha renevezet an tiez-lojañ kozh. Gant ar politikerezh zo renet evit broudañ an dud da gempenn an talbennoù e c’haller adwelet ar bannoù koad liesliv ha saouriñ ouzh kaerderioù an testenioù-se eus an Istor.


Cotton fabric - Purchase Online - Ma Petite Mercerie\n> Fabric>Clothing fabric>Cotton fabric\nTissu coton Dashwood Studio Happy fruit - Salade de...\nTissu coton Dashwood Studio Happy fruit - Citrons x 10cm\nTissu coton Dashwood Studio Happy fruit - Fraises x 10cm\nTissu coton Dashwood Studio Happy fruit - Pêches x 10cm\nTissu coton Dashwood Studio Happy fruit - Pomme de...\nTissu voile de coton Fibre Mood Simone - blush x 10cm\nTissu voile de coton Fibre Mood Meryll - pêche x 10cm\nTissu popeline satinée Fibre Mood Alix - écru x 10cm\nTissu popeline satinée Fibre Mood Alix - rouge x 10cm\nTissu popeline satinée Fibre Mood Alix - bleu x 10cm\nTissu double gaze de coton Fibre Mood Marion - bleu houle...\nTissu double gaze de coton Fibre Mood Marion - noir x 10cm\nTissu popeline de coton Fibre Mood Nina - vert x 10cm\nTissu popeline de coton Fibre Mood Nina - marron x 10cm\nTissu coton Loving camp life - Animaux de la forêt -...\nTissu coton Loving camp life - Camping sauvage - blanc x...\nTissu chambray lin Termez - bleu x 10cm\nTissu chambray lin carreaux Boukhara - bleu x 10cm\nTissu coton Makower UK Amelia Floral - écru x 10cm\nTissu coton Makower UK Amelia Floral - vert d'eau x 10cm\nTissu coton Makower UK Amelia Floral - bleu marine x 10cm\nTissu coton Makower UK Amelia Posy - bleu marine x 10cm\nTissu coton Makower UK Amelia Posy - écru x 10cm\nTissu coton Makower UK Amelia Posy - rouge x 10cm\nTissu coton Makower UK Sewing room Notions - blanc x 10cm\nTissu panneau coton Makower UK Sewing room - blanc x 58cm\nTissu coton Makower UK Sewing room Cotton reels - gris x...\nTissu coton Makower UK Sewing room Cotton reels - gris...\nTissu coton Makower UK Sewing room Machines - bleu ciel x...\nTissu coton Makower UK Sewing room Machines - jaune clair...\nTissu coton Makower UK Sewing room Tape measures - jaune...\nTissu coton Makower UK Sewing room Tape measures - bleu x...\nEmbroidered double gauze cotton fabric - light blue...\nCreate elegant outfits with our brand new embroidered double gauze fabric collection. 100% cotton and Oeko-tex® certified, this light blue Andrée fabric with small delicate embroidered flowers will be ideal to make pretty birth gifts or to create dresses, accessories, household linen, etc...\nEmbroidered double gauze cotton fabric - swell blue...\nCreate elegant outfits with our brand new embroidered double gauze fabric collection. 100% cotton and Oeko-tex® certified, this swell blue Andrée fabric with small delicate embroidered flowers will be ideal to make pretty birth gifts or to create dresses, accessories, household linen, etc...\nEmbroidered double gauze cotton fabric - baby pink Andrée...\nCreate elegant outfits with our brand new embroidered double gauze fabric collection. 100% cotton and Oeko-tex® certified, this baby pink Andrée fabric with small delicate embroidered flowers will be ideal to make pretty birth gifts or to create dresses, accessories, household linen, etc...\nEmbroidered double gauze cotton fabric - light blue Nina...\nFall for our brand new embroidered double gauze fabric collection. 100% cotton and Oeko-tex® certified, this light blue Nina fabric with delicate embroidered flowers will be ideal to make pretty birth gifts or to create dresses, accessories, household linen, etc...\nEmbroidered double gauze cotton fabric - pink Andrée x 10cm\nCreate elegant outfits with our brand new embroidered double gauze fabric collection. 100% cotton and Oeko-tex® certified, this pink Andrée fabric with small delicate embroidered flowers will be ideal to make pretty birth gifts or to create dresses, accessories, household linen, etc...\nEmbroidered double gauze cotton fabric - fig Andrée x 10cm\nCreate elegant outfits with our brand new embroidered double gauze fabric collection. 100% cotton and Oeko-tex® certified, this fig Andrée fabric with small delicate embroidered flowers will be ideal to make pretty birth gifts or to create dresses, accessories, household linen, etc...\nEmbroidered double gauze cotton fabric - midnight blue...\nFall for our brand new embroidered double gauze fabric collection. 100% cotton and Oeko-tex® certified, this midnight blue Nina fabric with delicate embroidered flowers will be ideal to make pretty birth gifts or to create dresses, accessories, household linen, etc...\nEmbroidered double gauze cotton fabric - grege Andrée x 10cm\nCreate elegant outfits with our brand new embroidered double gauze fabric collection. 100% cotton and Oeko-tex® certified, this grege Andrée fabric with small delicate embroidered flowers will be ideal to make pretty birth gifts or to create dresses, accessories, household linen, etc...\nEmbroidered double gauze cotton fabric - grey green...\nCreate elegant outfits with our brand new embroidered double gauze fabric collection. 100% cotton and Oeko-tex® certified, this grey green Andrée fabric with small delicate embroidered flowers will be ideal to make pretty birth gifts or to create dresses, accessories, household linen, etc...\nEmbroidered double gauze cotton fabric - light grey...\nCreate elegant outfits with our brand new embroidered double gauze fabric collection. 100% cotton and Oeko-tex® certified, this light grey Andrée fabric with small delicate embroidered flowers will be ideal to make pretty birth gifts or to create dresses, accessories, household linen, etc...\nEmbroidered double gauze cotton fabric - light grey Nina...\nFall for our brand new embroidered double gauze fabric collection. 100% cotton and Oeko-tex® certified, this light grey Nina fabric with delicate embroidered flowers will be ideal to make pretty birth gifts or to create dresses, accessories, household linen, etc...\nEmbroidered double gauze cotton fabric - greige Nina x 10cm\nFall for our brand new embroidered double gauze fabric collection. 100% cotton and Oeko-tex® certified, this greige Nina fabric with delicate embroidered flowers will be ideal to make pretty birth gifts or to create dresses, accessories, household linen, etc...\nEmbroidered double gauze cotton fabric - pink Nina x 10cm\nFall for our brand new embroidered double gauze fabric collection. 100% cotton and Oeko-tex® certified, this pink Nina fabric with delicate embroidered flowers will be ideal to make pretty birth gifts or to create dresses, accessories, household linen, etc...\nEmbroidered double gauze cotton fabric - water pink Nina...\nFall for our brand new embroidered double gauze fabric collection. 100% cotton and Oeko-tex® certified, this water pink Nina fabric with delicate embroidered flowers will be ideal to make pretty birth gifts or to create dresses, accessories, household linen, etc...\nTissu coton Alexander Henry Boardwalk - Echo park - blanc...\nTissu coton Alexander Henry Love is love - Double rainbow...\nTissu coton Alexander Henry Love is love - The gayborhood...\nTissu coton Ode to poppies - Delicate dragonflies - lilas...\nTissu coton Ode to poppies - Delicate dragonflies - jaune...\nTissu coton Ode to poppies - Delicate dragonflies - rose...\nTissu coton Ode to poppies - Gathered flowers - vert x 10cm\nTissu coton Ode to poppies - Gathered flowers - rouge x 10cm\nEnjoy our wide range of cotton fabric of all types, from Coated cotton, Flannel, Knit, Lycra Jersey to Pique, Cotton poplin and more.


Pajenn:Henry - Ar gwenan.djvu/12 - Wikimammenn\nPajenn:Henry - Ar gwenan.djvu/12\nvelen vi, hag eun tammik amann fresk. A eneb an influenza, c’houi a gemero eur volennad dour, a lakaio ebarz eur verennad kognak pe rhum, hag a lakaio mel d’e sukra, n’euz netra gwelloc’h. Ar re a zo sujet d’ar châl (engelures) en o daouarn epad ar goan, a ve eun dra vad d’ezo kemeret eun tammik mel tano gant eun tammik eol lor da froti euz outo, hag ar re o deuz faoutou en o re (crevasse) frota deuz outo beb mintin eun tammik mel evit o frezervi euz ar faoutou-ze.\nEvit ped ha ped tra all na n’eo ket c’hoaz mad ar mel. Evit al loened ive a rent kalz zervich, mar e ma o loen gant ar boan gouzouk (angine pe laryngite) frotit mad anezan da genta gant gwinegr tom partout dre e gorf, mez surtout en dro d’e c’houzoug, goloit anezan goude gant palennou tomm evit ma c’hello c’houezi, ha roit d’ezan deuz an noz ha deuz ar mintin mel kemmesket gant poultr regalis. Mar deo eur bronchit eo en deuz, roit d’ezan c’hoaz mel kemmesket neuze gant poultr kermes. Evit ar c’hrom, ar gwella tra a zo eo ar mel.\nAr beuc’hed a zo sujet d’eur c’hlenved hanvet mamit en gallek. Gant ar c’hlenved-ze, o bronou a zeu da veza kaled ha tomm, ha pa doucher diouto, e tiskuezont kavet kalz a boan ; al laez a zeu da veza rouz da genta, ha sklear da c’houde, gant bourjon ebarz ; gwaziedou al leaz a red dindan o c’hof, a zeu da goenvi, hag a ro d’ezo kalz terzen. Na fot ket d’ezo bale gant ar boan o deuz pa douch o morzedou a-drenv euz o deve. Mad, setu ama eur remed hag a neuz bet rentet servich mad d’in var ar poent-ze. Dalc’hin atao fresk dindan eul loen klanv, gora anezhi aliez. ha tenna daou pe dri litrat goad deuz gwaziedou al leaz, rei d’ezhi eur burgasion (eul lur sulfate de soude) en eul litrad dour, ha dalc’hin d’ezhi atao eur palast mel var e deve, anez, al loen a zo expozet da goll unan bennag euz e bronnou ha marteze meur a hini.\nPed ha ped remed-all na gafen ket c’hoaz mad d’ober\nAdtapet diwar « https://br.wikisource.org/w/index.php?title=Pajenn:Henry_-_Ar_gwenan.djvu/12&oldid=127835 »\nKemmoù diwezhañ degaset d'ar bajenn-mañ d'an 9 Eos 2018, da 14:12.


D’al lennerien - Wikimammenn\nGloada ar Prad\nMarvailhou ar Vretoned e-tal an tan\n◄ KENSKRID, gant J.-M. Perrot Klaodinaïg ►\nSevel a ran Marvailhou ar Vretoned evit ar re-oll a gar ar Brezoneg, yez koz an Arvor.\nSevel a ran c’hoaz al levr-ma evit ma’z ay da greski niver al levriou brezonek a zo, siouaz, ker rouez !…\nYaouankizou hon amzer a zo troet war al lenn ; pa na lenner ket levriou mad, e lenner levriou fall. Ar re-ma a ziruilh warnomp eus Paris evit breina ar c’halonou ; rak, petra int peurvuia ? Marvailhou pe gonchennou hudur, ﬂear ganto, gouest da lakaat ar vosen en eur vro a-bez ma na vije ket enebet outo. Ha koulskoude ez eer d’ezo evel ma’z a loened-zo d’an teil, respet d’eoc’h !\nGwasoc’h ive e troer war an traou gallek, o tilezel, siouaz ! giziou fur ar Vretoned koz, hor c’hendadou. Na lavaran ket e ve eun dra fall lenn al levriou gallek. Ar pez a gavan fall eo ar fae hag an dispriz a gresk dre ma troer muioc’h war ar galleg. War zigarez ma c’houzont eun tamm sklabez gallek, kals tud yaouank hirio a vez klevet dalc’hmad o c’hallegat, o kana soniou diboell pe lubrik, « Viens Poupoule », « C’est la lutte ﬁnale », ha me oar ?\nHor mennoz d’eomp-ni, Barzed Gourenez Breiz-Izel, eo miret e Breiz ar giziou koz, ar brezoneg, ar c’hanaouennou digaset d’eomp a rum da rum gant ar re a zo bet en hor raok ; ni a fell d’eomp miret an onestiz, ar peoc’h, ar garantez, an unvaniez hag an urz vad e-touez hor c’henvroïz. N’eo ket dre ar galleg, m’oar vad, na giziou iskiz ar C’hallaoued eo hon devezo kement-se.\nGant ar brezoneg eo deuet ar feiz e Breiz, ha gant ar brezoneg ez ay kwit, ma tle ar brezoneg mont kwit eun deiz bennak. Penaoz an dra-ze ?\nEur bobl hag a goll he yez hag he giziou a zo eur bobl direizet ha distur. Ankounac’haat a ra an hent heuliet ganti e-doug eun niver bras a gantvejou, evit mont ’vel eun den dall en eur stread risklus ha seul ziesoc’h m’eo nebeut anavezet… Sonjit ervad, Bretoned !\nSkoazel eta d’ar Varzed, e leac’h o goapaat ! Skoazel d’ezo abalamour d’ar vad a reont ; ober a rajent c’hoaz muioc’h ma na gavchent ket kement a enebiez…\nPeb Breizad kalonek a dlefe beza war sav en hon amzeriou trubuilhet evit difen ar Feiz, ar Yez hag ar Vro ! Mez d’an drubarded a dro kein d’ar madou sakr fiziet enno gant sent koz an Arvor, oberourien dispar hor bro !\nFellout a ra d’in ama rei meuleudi da Yaouankiz Kristen Breiz-Izel, he deuz ententet e tle an holl hirio e Breiz lakaat o foan da viret ar brezoneg, da rei d’ezan al leac’h a enor ; ententet he deuz n’eo ket eur c’holl-amzer pleal gant unan eus ar yezou kaera eus ar bed, beo-buezek hirio kouls hag en amzer ar roue Gradlon, sant Pol a Leon, sant Kaorintin ha sant Herve. Fellout a ra d’ezo kana e yez o bro.\nE gwirionez, gwelet o deus sklear en amzer da zont, rak Breiz a chommo breizek, youl Doue eo !\nWar zav ! O c’houi holl hag a zo yaouank ! War zav evit Doue ha Breiz !… Ober a c’hellit kals a vad dre ho komzou ha, dreist-holl, dre hoc’h oberou. Diskouezit e peb doare, a-wel d’an holl, ho peus karantez evit ar yez venniget-se, hag e talc’hit tost d’ezi evel d’eun tenzor santel. Skrivit ho liziri e brezoneg, kanit kanaouennou Breiz ha komzit dalc’hmad e yez ho tud koz.\nOc’h ober evel-se ho pezo great ho tever dirak Doue ha dirak an dud.\nVa levr a goms eus Klaodinaïg, ar Blougastelladen galonek a yeas d’ar gouent goude beza roet d’he c’henvroïz ar skouer eus an holl vertuziou kristen.\nRa vezo fur evelti an holl verc’hed yaouank, hag evelti e vezint eürus, zoken el labouriou tenna, abalamour eo Doue a skuilh e vennoz war an neb a vev en e zoujanz hag a zo bepred aketus d’e zever. Da bep-hini anezo e lavarin gant ar barz Yeodet :\nO ! chomm e bro da gavel,\nChomm, chomm e Breiz-Izel !\nnemet dont a rafe Doue dre eur burzud eus e vadelez d’o gervel davetan en eul leac’h distro, evel ma c’hoarvezas gant Klaodinaïg.\nAr marvailhou-ma, ﬁzianz am eus, a vo lennet gant plijadur er goanv e-tal an tan, ha da zul goude ar gousperou.\nIt, deliennou skanv, it dre-oll : kasit e peb tu hekleo va mouez raouliet o hopal d’an emzav ; kanit dousik, kanit tener ; lakit al levenez da bara war daliou roufennet va c’henvroïz.\nKoueriaded measiou an Argoat hag an Arvor, labourerien ter an douar, tud a boan, kemerit va levr skrivet penn-da-benn er yez a gomzit hag a garit ar muia ; kemerit ha lennit, rak evidoc’h eo em eus e zavet.\nO lenn unan pe unan eus ar pennadou-ma e santot marteze ho kalonou o lammet en ho kreiz. Na stourmit ket, me ho ped, oc’h ar vouez dudius-se a lavaro d’eoc’h izel :\nDa ganta Doue !\nHag he Yez ive !\nHa ra vezo ar c’homzou-ze reolen ho puez, a-vrema hag evit atao !\nEVIT DOUE HA BREIZ, BEPRED\nLandiviziau, 1a a viz Eost 1906.\nKLAODA AR PRAT\nAdtapet diwar « https://br.wikisource.org/w/index.php?title=D’al_lennerien&oldid=54334 »\nKemmoù diwezhañ degaset d'ar bajenn-mañ d'an 18 Gou 2013, da 12:34.


Gilgamech - Wikipedia\nGilgamech (/ɡilˈɡa:mɛʃ/, e skritur gennheñvel Akkadek: , Gilgameš, anvet ivez Bilgames en testennoù sumerian kentañ) a oa pempved roue Uruk, er vro zo Irak ha Koweit hiziv (tierniezh abred II, kentañ tierniezh Uruk), hag en dije renet war-dro 2500 vloaz kent J.K. Hervez ar rolloù rouanez sumerian en dije renet e-pad 126 vloaz.\nHaroz, trec'het gantañ ul leon, eus palez Sargon II e Dur Sharrukin (Khorsabad hiziv, e-tal Mossoul), 713-706 kent J.K.\nHervez enskrivadur Tummal, Gilgamech hag e vab Urlugal, a adsavas santual an doueez Ninlil, e Tummal, ur c'harter sakr en he c'heoded Nippur. Gilgamech eo haroz pennañ Meurgan Gilgamech, an oberenn vrasañ eus lennegezh kozh Mezopotamia zo chomet betek ennomp.\nEr meurgan, e dad a oa Lugalbanda hag e vamm Ninsun (anvet Rimat Ninsun gant lod), un doueez. E mitologiezh Mezopotamia, Gilgamech a oa un hanterzoue, dezhañ un nerzh dreistdenel, a savas murioù keoded Uruk da zifenn e bobl diouzh gourdrouzoù an diavaez, hag a reas ur veaj hir hag arvarus da gejañ gant ar fur Utnapishtim, a oa chomet bev war-lerc'h al Liñvadenn Veur. Deskrivet e vez peurliesañ evel doue evit div drederenn ha den evit un drederenn.\nAbbé Sauveplane, "Une épopée babylonienne Is-Tu-Bar - Gilgamès" Revue des Religions (1892-1893) war wikisource\n↑ The Epic of Gilgamesh, troet gant Andrew George 1999, Penguin books Ltd, Harmondsworth, p. 141 ISBN 13579108642\n↑ Enskrivadur Tummal, ur roll rouanez astennet diazezet war eilennoù standard Babilonia gozh. Meur a skouerenn zo, lod eus Ur ha Nippur.\nAga Kich Roue Sumer\nwar-dro 2600 kent J.K. War e lerc'h\nDumuzid, ar pesketaer Ensi Uruk\nwar-dro 2600 kent J.K.\nAdtapet diwar « https://br.wikipedia.org/w/index.php?title=Gilgamech&oldid=1815977 »\nDernière modification le 17 Kzu 2018, à 02:01\nKemmoù diwezhañ degaset d'ar bajenn-mañ d'an 17 Kzu 2018, da 02:01.


Dardanelloù - Wikipedia\n(Adkaset eus Dardanelloù (strizh-mor))\nEvit implijoù all, gwelet Dardanelloù (disheñvelout).\nKartenn strizh-mor an Dardanelloù\nAn Dardanelloù (Çanakkale boğazi e turkeg) zo ur strizh-mor e Turkia etre Mor Marmara ha Mor Egaios. Ul lec'h strategel kenañ eo evel dor etre Mor Egaios hag ar Mor du. Dindan kontrol Turkia hervez ar reolennoù etrebroadel emañ.\nIstor an anv[kemmañ | kemmañ ar vammenn]\nGraet e veze an Hellespontos anezhañ gant ar C'hresianed kozh, un dave d'ur vojenn c'hresian o tennañ d'ur plac'h Helle kouezhet er mor (pontos) eno.\nAn anv dardanelloù a vije bet roet goude an emglev sinet e Dardania (85 kent. J-K) etre ar Romaned ha roue ar Pont Mithridates VI.\nDiwar anv ar gêr c'hresian gozh Dardanos a oa war an aod su e voe graet an anv "Dardanelli" (ul liester) gant tud Venezia eus ar c'hastilli-kreñv o doa savet er Grennamzer evit kontrollañ ar ganol.\nAn anv turkek Çanakkale boğazi a dalvez kement ha "strizh-mor Kastell-ar-priajoù".\nUn hirded 61 c'hilometr a zo da ganol ar strizh-mor p'eo al led etre 1,6 ha 6 kilometr. Un donder 82 m a zo dezhañ d'ar muiañ (keidenn : 55 m). Kaset eo an dour eus ar Mor Egaios betek Mor Marmara e gorre ar ganol, met ur gasenn gontrol a ya dindanvor. Un dreizhidell listri-samm a-bouez-kenañ a zo er strizh-mor p'eo al liamm etre Gres hag ar Mor Kreizdouarel eus un tu hag Istanbul ha pelloc'h eget ar Bosfor, ar broioù war riblennoù ar Mor Du eus an tu all.\nKreñvlec'h savet gant tud Republik Venezia war enez Bozcaada e Mor Egea.\nAdtapet diwar « https://br.wikipedia.org/w/index.php?title=Dardanelloù&oldid=1553988 »\nKemmoù diwezhañ degaset d'ar bajenn-mañ d'an 6 C'hwe 2014, da 09:14.


Pajenn:Milin - Penaos karet Jezus-Krist.djvu/178 - Wikimammenn\nPajenn:Milin - Penaos karet Jezus-Krist.djvu/178\nC’hrouer ha va Zalver. Dre ar poaniou hag ar gloaziou ho peuz gouzanvet o vervel evid-oun war ar groaz, va digemerit enn ho kaloun zakr, ha grit ma vezin enn-hi bete ma ’z in diwar ar bed-ma. Hiviziken, o va Jezus, ne fell d’in beva nemed evid-hoc’h, ne fell d’in karet nemed-hoc’h, ne fell d’in klask netra nemet ar pez a garit ; roit d’in ho kras, me ho ped, ha c’houi ive, Gwerc’hez Vari, c’houi a zo va fisianz enn-hoc’h, astennit ho tivreac’h d’am diwall ha d’am harpa.\nAn hini a gar Jezus-Krist a c’houzanv pep tra dre garantez evit Jezus-Krist, ha dreist pep tra ar boan, ar c’hlenvejou, ar baourentez hag an dismeganz.\n1.— Eur ger-bennag zo bet lavaret er bemped kentel diwar-benn gouzanv ar boan hep klemm. Setu ama darn euz ar poaniou a zo gwella da c’houzanv a galoun vad.\nAn tad Alvarez a lavar ez eo arabad da eur c’hristen kredi e ve eat pell enn hent ar mad, hag e ve bet netra talvouduz d’he ene, ma n’en deuz ket gouzanvet hep klemm ha gant karantez ar boan-gorf, ar baourentez hag an\nAdtapet diwar « https://br.wikisource.org/w/index.php?title=Pajenn:Milin_-_Penaos_karet_Jezus-Krist.djvu/178&oldid=137080 »


Abadenn Ouzhpenn ar Vretoned a zo : Ar "Boldeved"\nD'an 18 a viz-Gwengolo 1929 'oa bet kaset ul lizher iski…\nDigolonizañ difenn an natur\nE miz-Gwengolo ar bloaz-mañ 'oa bet dalc'het ur sizhunve…\nSoveteiñ an eyak\nE 2016 'oa marv Marie Smith Jones, hag a oa-hi an hini z…\nMarv eo Ned Maddrell er bloavezh 1974. Hemañ oa an hini …\nBrezel kentañ an Istor\nPegen kozh eo ar brezel ? Peseurt brezel eo bet an hini …\nAbadenn Ouzhpenn ar Vretoned a zo - Pennad skignet d'ar 22.09.2021\nPennad-komz kaset da benn gant : Benjamin Bouard, Morgane Bramoullé\nD'an 18 a viz-Gwengolo 1929 'oa bet kaset ul lizher iskis a-walc'h d'un nebeut deputeet e Pariz. Daou zen, Lineczi Stantoff ha Lamidaëff o anv, a c'houlle sikour gant gouarnamant Frañs evit difenn ar bobl "poldev". Met piv an Diaoul 'oa ar re-mañ ?\nPeseurt yezh a vez klevet e-kreiz koad an Amazonia ? Pet pobl a zo 'veviñ e Bro-Nepal ? 'Blam da betra ne vez ket safaret oubic'heg ken ? Pelec'h emañ an Aïnoued o chom ? Piv eo Cristina Calderón ? Ar respontoù a vo roet deoc'h er gronikenn-mañ !


Pajenn:Morvan - Kenteliou hag istoriou a skuer vad evit ar Vretoned, 1889.djvu/239 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/239\nMont a rejomp, eme an hini en deus scrifet an actou-ma, tosta ma c’hellemp dezho, o tioual gouscoude na vijemp guelet. Ar guel euz hor breudeur laket er stus-ze a reas deomp scuilla daelou, ha zoken calz euz ar re a ioa o sellet ne c’heljont ket miret da vouela ive.\nKerkent ha ma voue guelet ar verzerien o tont, an oll a jomas sioul. Grosmol a zavaz etouez an dud a enep crisderi ar gouarner. Meur a hini zoken a lezaz ar c’hoariou hag a ieaz en dro e kær.\nAr gouarner, droug enhan, a lakeas dioual an oll hentchou evit na daje den kuit ; gourc’hemen a reaz evesaat piou a glascje en em denna, evit ma c’halje goulen outho perag e reant evelse. Lacat a reas loskel meur a loen gouez pere, evel pa vije eun dra bennag oc’h ho delc’her, ne dostejont ket oc’h ar verzerien. O velet eun dra ker burzuduz, ar gouarner, counnar enhan, a lakeas bazata ar re o devoa ar zoursi euz al loenet gouez, evel pa vijent a unan gantho. An dud reuzeudik-ze, o velet e c’hourdrouzet anezho euz ar maro, a loscaz eun ourz en doa lazet tri den en dervez-ze. Mes al loen-ze a ieas goustadik varzu ar verzerien, hag en em lakeas da lipat gouliou Andronic. Ar merzer hen egasas, mes ne reas van. Maxim, eat er meaz anezhan he unan gant he gounnar, a reaz laza an ourz etre treid Andronic.\nTerensian en devoa aoun evithan he unan, hag a lakeas loskel eul leonez cris meurbet. Iudadennou al loen-ze a strafuillaz ar re dizaounica euz an dud a ioa o sellet. Gouscoude pa voa deut da gaout ar verzerien, a ioa astennet var an douar, e c’hourvezaz ehars treid Tarac, hag en em lakeas d’ho lipat. Maxim, an eonen en he c’hinou kement a gounnar a ioa enhan, a lakeaz he hissa. Neuze al leonez, eat e fulor, a lescaz iudadennou ker skrijus, hag ar re a\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/239&oldid=162239 »\nKemmoù diwezhañ degaset d'ar bajenn-mañ d'an 14 Mae 2020, da 18:46.


Pajenn:Le Gonidec - Bibl Santel pe Levr ar Skritur Sakr, eil levr.djvu/189 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/189\ndén eûz ar ré zistera, ha pa en dévézô hé lékéat da c’héder war-n-ézhô ;\n3. Hag ô wélout ar c’hlézé ô ton̄t war ar vrô-zé, mar son gan̄d ar c’horn-boud, ha mar kélenn ar bobl :\n4. Piou-bennâg a glévô soun ar c’horn-boud, ha na lakai két a évez ; mar teû ar c’hlézé war-n-ézhan̄, ha mar d-eo lazet gan̄t-han̄, hé c’hoad a gouézô war hé benn hé-unan.\n5. Soun ar c’horn-boud en deûz klévet, ha n’en deûz két lékéat a évez ; hé c’hoad a gouézô war-n-ézhan̄ ; hôgen ma laka évéz, é savétei hé éné.\n6. Mar gwél ar géder ar c’hlézé ô ton̄t, ha ma na son két gan̄d ar c’horn-boud ; ma n’en em ziwall két ar bobl, ha mar teû ar c’hlézé d’hô laza ; hen̄ a vézô kéméret enn hé fallagriez, hôgen hô c’hoad a c’houlenninn digan̄d dourn ar géder.\n7. Ha té, mâb dén, da c’héder em eûz da rôet da dî Israel ; gériou va génou a zélaoui, hag é rôi da anaout d’ézhô ar péz em bézô lavaret.\n8. Pa livirinn d’ann dén fallagr : Dén fallagr, mervel, mervel a rî, ma na gomz ket out ann dén fallagr évit ma en em dennô eûz hé hen̄t ; ann dén fallagr-zé a varvô enn hé fallagriez, hôgen hé c’hoad a c’houlenninn digan̄d da zourn.\n9. Hôgen ma lévérez d’ann dén fallagr distrei diouc’h hé hen̄t, ha ma na zistrô két diouc’h hé hen̄t ; hén̄ a varvô enn hé fallagriez : hôgen té ez pézô diéûbet da éné.\n10. Té éta, mâb dén, lavar da dî Israel : Ével-henn é komzit, ô lavarout : Hor fallagriézou hag hor péc’héjou a zô war-n-omp, hag enn-hô é tizéc’homp ; pénaoz éta é helfemp-ni béva ?\n11. Lavar d’ézhô : Ével ma ounn béô, émé ann Aotrou Doué, na fell két d’in marô ann dén fallagr, hôgen ma tistrôi ann dén fallagr eûz hé hen̄t, ha ma vévô. Distrôït diouc’h hô kwall hen̄chou : ha pérâg é varvot-hu, tî Israel ?\n12. Té éta, mâb dén, lavar da vugalé da bobl : Gwirionez ann dén gwirion na zieûbô két anézhan̄ é pé zeiz-bennâg ma péc’hô ; ha fallagriez ann dén fallagr na rai két a c’haou out-han̄ é pé zeiz-bennâg ma tistrôi diouc’h hé fallagriez : hag ann dén gwirion na hellô két béva enn hé wirionez é pé zeiz-bennâg ma péc’hô.\n13. Ma lavarann d’ann dén gwirion pénaoz é vévô, hag ô fisiout war hé wirionez, mar grâ fallagriez, hé holl wirionésiou a vézô lékéat é an̄kounac’h, hag hén̄ a varvô hé-unan er fallagriez en dévézô gréat.\n14. Ha ma lavarann d’ann dén fallagr : Mervel, mervel a rî ; mar grâ pinijen eûz hé béc’hed, ha mar gra barnédigez ha gwirionez ;\n15. Mar tistol ann dén fallagr-zé ar gwéstl ; mar rô ar péz en dôa skrapet, mar balé é kémennou ar vuez, ha ma né râ nétrâ a fall ; béva, béva a rai, ha na varvô két.\n16. Ann holl béc’héjou en dôa gréat, na vézin̄t két tamallet d’ézhan̄ ; barnédigez ha gwirionez en deûz gréat ; béva, béva a rai.\n17. Ha bugalé da bobl hô deûz lavaret : Né kéd éeun hen̄t ann Aotrou ; hôgen hô hen̄t-hi eo né kéd éeun.\n18. Rak pa zilézô ann dén gwirion hé wirionez, hag é rai fallagriézou, é varvô enn-hô.\n19. Ha pa zilézô ann dén fallagr hé fallagriez, hag é rai barnédigez ha gwirionez, é vévô enn-hô.\n20. Hag é livirit : Né kéd éeun hen̄t ann Aotrou. Tî Israel, mé a varnô pép-hini ac’hanoc’h hervez hé hen̄chou.\n21. Enn daouzékved bloaz, enn dékved mîz, er pempved deiz eûz ar mîz abaoé hon dizougadur, é teûaz eunn dén a oa bét téc’het diouc’h Jéruzalem d’am c’havout, ô lavarout : Disman̄tret eo ar géar.\n22. Hôgen dourn ann Aotrou a zeûaz war-n-oun diouc’h ann abardaez, abarz ma teûaz ann hini a oa bét téc’het ; hag hen̄ a zigoraz va génou, ken̄t ma teûjé étrézég enn-oun diouc’h ar min̄tin, ha va génou ô véza bét digoret, na daviz mui.\n23. Ha gér ann Aotrou a zeûaz d’in, ô lavarout :\n24. Mâb dén, ar ré a choum enn dizériou-zé war zouar Israel a gomz\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/189&oldid=163643 »\nKemmoù diwezhañ degaset d'ar bajenn-mañ d'an 9 Eos 2020, da 17:57.


ankouaat, ankounaat, ankounec'haat, ankouezhiñ\nankounac'ha, ankounac'haan, ankounac'haas, ankounac'hae, ankounac'haec'h, ankounac'haed, ankounac'haemp, ankounac'haen, ankounac'haent, ankounac'haer, ankounac'haes, ankounac'haet, ankounac'haez, ankounac'hafe, ankounac'hafec'h, ankounac'hafed, ankounac'hafemp, ankounac'hafen, ankounac'hafent, ankounac'hafes, ankounac'hahe, ankounac'hahed, ankounac'hahemp, ankounac'hahen, ankounac'hahent, ankounac'hahes, ankounac'hai, ankounac'haimp, ankounac'hain, ankounac'haint, ankounac'hais, ankounac'hait, ankounac'haje, ankounac'hajec'h, ankounac'hajed, ankounac'hajemp, ankounac'hajen, ankounac'hajent, ankounac'hajes, ankounac'hajoc'h, ankounac'hajod, ankounac'hajomp, ankounac'hajon, ankounac'hajont, ankounac'hajout, ankounac'hao, ankounac'haomp, ankounac'haont, ankounac'haor, ankounac'haot, ankounac'haze, ankounac'hazec'h, ankounac'hazed, ankounac'hazemp, ankounac'hazen, ankounac'hazent, ankounac'hazes\n(dirak un ak.)\n1. Koll ar soñj eus udb., ub.\nAnkounac'haat komzoù ub., ar pezh zo bet lavaret gant ub. Ankounac'haat a ra aes ar pezh en devez d'aber. Ankounac'haat ur ganaouenn. Ankounac'haat ar re varv.\n2. Na vezañ gouest ken da bleustriñ war un hollad gouiziadurioù, un dachenn deknikel.\nAnkounac'haat e vrezhoneg.\n3. (db. ar gizioù, an doareoù ober, an arzoù, h.a.)\nAnkounac'haet o deus ur c'hoari a blije kalz d'ar re gozh.\n4. Ober evel pa gollfed ar soñj eus ub., udb.\nAnkounac'haat e labour ur pennad. Ankounac'haet eo e drubuilh gantañ.\n5. (db. an dud, an traoù a zleer plediñ ganto)\nNa gemer preder gant ub., udb., na lakaat ub., udb. e penn-kont.\nAnkounac'haat e zleadoù. Ankounac'haet e oan bet gant ma breudeur pa voe rannet ar madoù.\n6. Na gaout anaoudegezh-vat ouzh ub.\nAnkounac'haat e dud, e vadoberour. Ankounac'haat ar vad bet graet d'ub.\n(impl. dirak un av.)\nANKOUNAC'HAAT OBER (UDB.) : n'ober (udb.) dre zievezh.\nAnkounac'haat prennañ an nor. Ankounac'haat trugarekaat ub.\nEN EM ANKOUNAC'HAAT.\n1. Paouez a vezañ emouez ouzh ar pezh zo spletus evit an-unan.\nN'en em ankounac'hafent ket kement mar prederfent un tamm bennak war o zraoù.\n2. Paouez a soñjal en e vad e-unan a-benn na gemer preder nemet gant silvidigezh e ene.\nNe c'hoanta nemet en em ankounac'haat e-unan.\nExemples historiques (36)\nRéférence : LVBCA, p24\nRéférence : LDJM.1, pg ancoûnhat\nRéférence : LDJM.1, pg oublier\nne all qet ancounéchat an dismegançz-ze (ne c'hall ket ankounec'haat an dismegañs-se)\nRéférence : GReg, pg (il ne peut) digérer (cet affront)\nober ancouñhat an traou trémenet (ober ankounaat an traoù tremenet)\nRéférence : GReg, pg abolir\nar mad-oberyou recevet a ancounec'hér prest hac an drouc recevet a zalc'her pell-amser sounch anezi (ar madoberioù resevet a ankounac'haer prest hag an droug resevet a zalc'her pell amzer soñj anezhi [sic])\nRéférence : GReg, pg airain\nRéférence : GReg, pg ensevelir (dans l'oubli)\nRéférence : GON.II, pg añkoaat\nRéférence : GON.II, pg añkoaat, ankouna\nañkounac'hait két (ankounac'hait ket)\nn'am añkounait (na'm ankounait)\nRéférence : GON.II, pg añkouna\nn'hellann két griat, añkounac'hééd em eûz va bésken er géar (n'hellan ket griat, ankounac'haet em eus ma beskenn er gêr)\nRéférence : GON.II, pg bésken\neur plac'h-iaouañk na dlé népréd añkounac'haad ann déréadégez (ur plac'h yaouank na dle nepred ankounac'haat an dereadegezh)\nRéférence : GON.II, pg déréadégez\ndiwar-vrémañ n'hoc'h añkounac'hainn két (diwar vremañ n'hoc'h ankounac'hain ket)\nRéférence : GON.II, pg. diwar-vremañ\nO floura ar re vraz, n'ankounac'hait biken / Ann drouk a rit d'eunn all, el leac'h ma n'ema ket / Evit en em zifenn, / Ann drouk-ze war-n-hoc'h-hu a zilammo eunn deiz ; / C'hoarvezout rai gan-hoc'h ker gwaz ha gant ar bleiz. (O floura ar re vraz, n'ankounac'hait biken / An droug a rit d'un all, el lec'h ma n'emañ ket / Evit en em zifenn, / An droug-se warnoc'h-hu a zilammo un deiz ; / C'hoarvezout ray ganeoc'h ker gwazh ha gant ar bleiz.)\nRéférence : MGK, p105-106\nEur wennili enn he zroiou a voa deut da veza desket. Neb a vale dre ar broiou, ne dle ankounac'hat ann traou en deuz gwelet. (Ur wennili en he zroioù, a oa deuet da vezañ desket. Neb a vale dre ar broioù, ne dle ankounac'haat an traoù en deus gwelet.)\nRéférence : MGK, p13\nVa breur paour, me ho ped, n'ankounac'hait biken, ema 'nn nec'h, ann enkrez atao war ziarbenn ar re a vez enn hent ! (Va breur paour, me ho ped, n'ankounac'hait biken emañ 'n nec'h, an enkrez atav war ziarbenn ar re a vez en hent !)\n« Ha ni a ve gant-hi [gant an heizez] ankounac'heat krenn ? » (« Ha ni a ve ganti [gant an heizez] ankounac'haet-krenn ? »)\n« Va mabik keaz, hiviziken, / N'ankounac'ha ket va c'helenn ! » (« Va mabig kaezh, hiviziken, / N'ankounac'ha ket va c'helenn ! »)\nRéférence : MGK, p72\nRéférence : GERI.Ern, pg ankounac'h\nAn Aotrou Kure n'eo ket bet ankounac'haet, na den all ebet...\nRéférence : TRAG, p145\nDiskleriet eo mat a-walc'h an traoù gant ar goulakadur-mañ; arabat ankounac'haat kennebeut e vije souezhus ur fiord dindangleuzet war ur gompezenn ken plaen.\nRéférence : TNKN, p49\nTro am bez da fallgaloni / Rak ankouaat eo an dïesa. / Met Hor Salver ' lar pardoni / D'ar re ' noazo ouz o nesa. (Tro am bez da fallgaloniñ / Rak ankouaat eo an diaesañ. / Met Hor Salver 'lâr pardoniñ / D'ar re 'noazo ouzh o nesañ.)\nRéférence : PETO, p31\nSitoyaned, ma digarez, m'ho ped / Ma ne vez ma zeod gwall-sentus bepred; / Ar voazamant goz d'ankouaat n'eo ket êz / Pardonit rak-se d'ar personig kêz. / D'ar Republik e vo atao feal... (Sitoianed, ma digarez, m'ho ped / Ma ne vez ma zeod gwall sentus bepred; / Ar voazamant gozh d'ankouaat n'eo ket aes / Pardonit rak-se d'ar personig kaezh. / D'ar Republik e vo atav feal...)\nRéférence : PETO, p35\nPa zeue dezho, un nebeud bloavezhioù goude, dont da welout a zud, o devoa ankounac'haet, n'eo ket hepken o brezhoneg, met ivez an doare da labourat a oa bet o hini en o yaouankiz.\nRéférence : DGBD, p53\nO vezañ m'hon eus un tamm beaj vihan da ober e ankouaan an hent hag e klaskan sipañ ma spered.\nRéférence : EHPEA, p46\nTermen predenek da dostaat d'ar c'hembraeg "anghofio" (*ankouno) kenster gantañ.


Toupinoù - Mirdi an arzoù-kaer e Kemper\nAze emaoc’h : Degemer Titouroù pleustrek Toupinoù\nHo choaz a-fet an toupinoù\nGant al lec’hienn-mañ e kinniger deoc’h personelaat ar pezh a welit hag ho toare da verdeiñ. Pa verdeit el lec’hienn-mañ e c’hall titouroù zo (toupinoù) bezañ enrollet en hoc’h urzhiataer, diouzh ar choazoù ho peus graet. Evit implijout kement tra a ginniger deoc’h el lec’hienn e alier ac’hanoc’h da weredekaat al liveoù toupinoù. Koulskoude e c’hallit diweredekaat anezho evel ma karit, hervez hoc’h implijoù.\nToupinoù rekis :\nRekis-holl eo an toupinoù-mañ d’al lec’hienn Internet ha d’ar c’heleier embannet da vont mat en-dro.\nToupinoù heuliañ stadegel ha rouedadoù sokial. :\nGant an toupinoù-mañ e c’hallit skignañ traoù embannet en hol lec’hienn Internet war ar rouedadoù sokial, hag e c’hallomp dielfennañ penaos e vez darempredet al lec’hienn evit gwellaat he danvez hag ar merdeiñ enni.


Lennegezh - Wikipedia\n1.1 Orin ar ger ha sterioù\n1.2 Skrivagnerien ha skriverien\n1.3 Levrioù hag oberennoù\n2 …Ha dilenn\n2.1 Rummadoù lennegel\n2.2 Istor al lennegezhioù\n2.2.1 E-kerzh an amzerioù\n2.2.2 A-hed ar broioù\n2.2.3 E skeud ar yezhoù\n2.3 Studiañ lennegezhioù ha dielfennañ al lennegezh ?\nOrin ar ger ha sterioùAozañ\nAr meneg kentañ eus ar ger, skrivet lennégez, a gaver e geriadur brezhoneg-galleg ar Gonideg, adembannet gant Kervarker e 1850. Savet eo diwar lenn, deuet eus ar ger latin legendum : pezh zo da lenn, hag al lost-ger -egezh.\nKevatal eo ouzh ar gerioù galleg ha saozneg littérature ha literature, deuet eus ur ger latin ivez : litteratura (skritur, yezhadur, kultur). Red an amzer a cheñchas ster ar ger e yezh ar broioù-se. Skouer ar galleg eo : An holl skriturioù (XIIvet kantved), ar c'hultur dre vras (XVvet kantved) hag adalek an XVIIIvet kantved e talc'h ar ger an doare a intentomp anezhañ hiziv. Da lavaret eo :\nun anv hollek gant sterioù difetis evel\narz ar sevel oberennoù skrivet pe gomzet pa seller outo diouzh savboent o c'hened ha diouzh hini ar perzh a gemeront er sevenadur ;\nhollad an oberennoù lennegel ;\nSkrivagnerien ha skriverienAozañ\nE brezhoneg bemdez e karg ar ger skrivagner pouez ar skriv : pep hini a skriv zo ur skrivagner : skrivagner publik ivez ha tout. Arroudet aboae 1499 e teufe ar ger eur al latin pobl *scribenum. A-fed lennegezh ez eus bet rannet an dud etre ar re a skriv levrioù ingal, ar re-se zo skrivagnerien. Douget eo bet aze ster nobl ar re zo skrivañ levrioù o labour. "Skriver" zo ledanoc'h e ster ha bodet eo an holl a skriv lennegezh, pennadoù da lenn en un doare disuit dindan an anv a skriver, ul levr a lizheradur da nebeutañ.\nLevrioù hag oberennoùAozañ\nPal al lennegezh eo ar gened. Lamet eo al lizheradur hag an holl levrioù na vez ket o danvez krouiñ un oberenn eus ar gened evel levrioù war an istor, war ar brederouriezh, war ar politikerezh. E-maez emañ al levrioù dijapl (Penaos deskiñ saozneg ?, Desevel ma bugale), daoust ma voe skrivet ul levr a sekredoù kegin gant Flaubert. Doareoù al lennegezh a veze a-hed an istor tost eus he skorioù. Pa voe krouet un dra anvet levr gant follennoù nij karrez staget e levrennoù ha bodet a-gevret dindan ur golo e voe cheñchet an doare da resev ar skriturioù, da lenn, da skrivañ. Levrioù moulet a voe un cheñchamant all eus an doare da resev al lenn ha da ober gant ar skrivañ. Traoù nevez a vezo ijinet e korf an oberennoù lennegel war-bouez implij ar Rouedad. Tammoù lies-media a vezo paket e-touez ar skriturioù.\nE-book, ger saozneg evit ul levr elektronek, a zo ur chañs bras evit an holl n'o devez ket darempredoù gant hanterourien ar c'hultur evel al levraouegoù, ar skolioù, ar skolioù-meur… en Trede Bed. Er C'hornôg, avat, e vez divizoù war gwirioù an aozerien. Penaos d'an dud kendelc'her o micher a skrivagnerien, e-barzh strolladoù musik, evel treserien bannoù-treset… ma vez roet ar c'hultur d'an dud evit mann.\nPa skriver e raer gant stummoù ha furmoù dibabet : Rummadoù lennegel. Ne vez ket termenet fin a-wezhioù met e vez sentet an diforc'h etre ur romant, ur barzhoneg pe ur pezh-c'hoari. Dibabet eo lusk ur skrid hag is-rummadoù a vez rannet : du evel ma vez romantoù polis zo, karantez leun ar pajennadoù evit al lennegezh roz, levrioù hag a vez skrivet gant tud gour evit ar re yaouank eo lennegezh ar yaouankiz. Ne vez ket bevennet resis hag er bed ma vevomp ez eus tremen eus un doare d'unan all.\nDegemeret e vez stummoù evel gwir lennegezh ; disprizet e vezent un amzer zo bet gant kelennerien war al Lizhiri : Skiant-faltazi, romantoù polis…\nIstor al lennegezhioùAozañ\nE-kerzh an amzerioùAozañ\nLennegezh an Henamzer\nA-hed ar broioùAozañ\nE skeud ar yezhoùAozañ\nRoll al levrioù e brezhoneg\nRoll al levrioù e galleg\nRoll al levrioù e saozneg\nStudiañ lennegezhioù ha dielfennañ al lennegezh ?Aozañ\nE-pad pell ez eus bet ur pal d'ar studi lennegel : rannañ pezh a veze bet skrivet mat, hervez reolennoù klasel diouzh an holl oberennoù, lezet a-gostez.\nBremañ e vez degemeret muioc'h a zanvezioù ha liesseurt eo deuet da vezañ ar studiañ lennegezhioù. Kemeret e vez an oberennoù en o amzer, sklêrijennet gant oberioù ar skrivagner, piv en devoa levezonet anezhañ. Hag al lennegezh keñveriet a laka keñver-ha-keñver lennegezhioù a bep seurt evit gouzout mont en-dro al lennegezh studiet.\n↑ Dictionnaire breton-français dee Le Gonidec, adembannet gant Kervarker, 1850, p. 410.\n↑ DESHAYES, (Albert), Dictionnaire étymologique du breton, Douarnenez, Éditions du Chasse-Marée, 2003.\n↑ "Littérature" e Le nouveau petit Robert, Pariz, Dictionnaires Le Robert, 1993.\n↑ "Lennegezh" e Geriadur brezhoneg an Here, Plougastell-Daoulaz, An Here, 2001.\nAdtapet diwar « https://br.wikipedia.org/w/index.php?title=Lennegezh&oldid=1939573 »\nKemm diwezhañ d'an 7 C'hwe 2022 da 12:07\nKemmoù diwezhañ degaset d'ar bajenn-mañ d'an 7 C'hwe 2022, da 12:07.


Rory Gallagher (distagadur LFE: [ˈrɔriː ˈgæləhər]), ganet d'an 2 a viz Meurzh 1948 e Béal Átha Seanaidh (Iwerzhon), ha marvet e Londrez d'ar 17 a viz Mezheven 1995 d'an oad a 47 vloaz, zo ur c'haner, ur sonaozer hag ur soner iwerzhonat blues-rock donezonet kaer. Brudet-kenañ eo evit e zoare da seniñ ar gitar tredan. Kaner ha soner gitar ar strollad blues/rock Taste e oa e fin ar bloavezhioù 60. Lavaret a rae Jimi Hendrix e c'hoarie gwelloc'h egetañ.\nRory e 1982\nGoude ma oa ganet ez eas e dud da Derry, e Iwerzhon an hanternoz, ma kreskas gant e vreur bihan Dónal. Abred a-walc'h e tizoloas ar jazz hag ar blues dre selaou abadennoù skingomz a-drugarez d'ur stign eus an US Navy na oa ket gwall bell. E 1956 ez eas kuit ar C'hallagherien eus Derry a-gaoz d'ar reuz a oa d'ar mare-se e hanternoz ar vro hag ez ejont da Cork. Eno eo en devoe e venveg kentañ : ur ukulele mezell. Ar bloaz war-lerc'h, e 1957, e voe profet ur gitar stenel dezhañ gant e dud hag e krogas da zeskiñ seniñ e-unan penn d'an oad a 9 bloaz. 3 bloaz war-lerc'h e c'hounezas ur genstrivadeg evit ar re donezonet yaouank e Cork. Gant an argant a c'hounezas e prenas e c'hitar tredan kentañ, a-raok prenañ e Fender Stratocaster e 1963. Mont da soner a-vicher a reas goude bezañ kuitaet ar skol pa voe 15 vloaz. Harmonika, saksofon ha mandolinenn a son ivez Rory Gallagher.\nE strollad kentañ, ar « Fontana Show Band » e anv, ur strollad bal anezhañ, a reas gantañ sonadegoù a-leizh. Gant ar strollad Taste eo e krogas e remzad evit gwir, e 1966, pa voe distro da Cork. Da gomañs e oa Eric Kitteringham ouzh ar gitar boud ha Norman Damery ouzh ar benvegoù-skeiñ. Seniñ a rejont e Cork enta ma teujont da vezañ brudet a-walc'h kent mont da Hambourg e 1967. Bloaz war-lerc'h e sonjont e Bro-Saoz hag int ha dispartiañ : dezrevellet e vez o dije goulennet tud al label Polydor ma vije erlec'hiet Kitteringham ha Damery ouzh Richard McCracken ha John Wilson kent lerc'hwezañ ur bladenn evit ma vije un diazez gwelloc'h gant an taboulinoù hag ar gitar boud. Sonet e voe er Stadoù-Unanet hag e Bro-Ganada ganto neuze adalek 1969 gant Blind Faith hag e 1970 war Enez Wight da geñver " The Isle Of Wight Rock Festival " ma oa ivez The Doors, Jimi Hendrix, The Who ha strolladoù brudet all... D'ar mare-se e oa an darempredoù fall a-walc'h etre ar strollad hag e ardead a-gaoz d'an argant. Fin a voe dezhañ e miz Here 1970.\nRory Gallagher a zivizas 'ta kenderc'hel gant ar sonerezh hag en em lakaas da glask sonerion nevez evit sevel e strollad e deroù ar bloaz 1971. Evit c'hoari ar gitar boud e tibabas Gerry McAvoy ha ouzh an taboulinoù Wilgar Campbell, daou Iwerzhonad ivez a sone er strollad Deep Joy en doa digoret meur a wech sonadegoù Taste : gante o-daou e lerc'hwezo Gallagher e ziv bladenn gentañ, " Rory Gallagher " ha " Deuce " hag ur sonadeg : " Live in Europe ". E 1972, arur an tabouliner Wilgar Campbell a yeas kreñvoc'h-kreñvañ ha ne voe ket evit mont gant ar c'harr-nij ken, ar pezh a viras outañ a genderc'hel gant ar sonadegoù. Mont kuit eus ar strollad a reas neuze.\nDarn eus e bladennoù:\nAdtapet diwar « https://br.wikipedia.org/w/index.php?title=Rory_Gallagher&oldid=1776965 »\nDernière modification le 6 Kzu 2017, à 12:20\nKemmoù diwezhañ degaset d'ar bajenn-mañ d'an 6 Kzu 2017, da 12:20.


Pajenn:Ar Prat Rimadellou brezonek, 1911.djvu/114 - Wikimammenn\nPajenn:Ar Prat Rimadellou brezonek, 1911.djvu/114\nAn Diaoul ereet\nEn unan euskeariou Breiz-Izel, lakaomp ez oa Landerne, e veve n’eus ket c’hoaz pell bras eur micherour eus ar re wella, Laou al Luch e hano. N’en divije ket laeret eur spilhen diwar goust den, hag a hend-all, karet a rea al labour : setu penaos oa deuet da veza anavezet ha karet gant an holl er c’harter a-bez. Gwiader oa eus e vicher, ha war a lavarer zoken, n’en doa ket e bar war hed dek leo tro war dro. Janed, e wreg, a boanie eus he zu da viret kempen an ti ha da ober plijadur d’he fried kement ha m’oa en he galloud. An tiegez a yea eta war e du mat, pep hini oc’h ober eus e wella.\nAn eürusded-se, siouaz ! na dlie ket padout pell.\nLaou al Luch, eur pennad a yoa, a veze divezat o tont d’ar gear diouz an abardaez, goude al labour, hag ez ea tenval e benn da azeza e-kichen Janed. Houma ne oe ket dies d’ezi gwelet ez oa eun dra bennak nevez en he fried, ha dizale zoken e teuas a-benn da c’houzout petra oa.\nLaou en doa eun amezeg labour hag a yoa troet kenan gant ar c’hoari. Pedet oa bet meur a wech da vont gantan d’an davarn, hag atao betek-hen en doa dalc’het da stourm. Ar mignon koulskoude (hanvomp anezan Fanch ar Skouarneg) a bede Laou ker braoik ma teuas eun dervez da asanti mont d’e heul. Fanch a yoa hir e fri, hag evit ma kavche e genseurt eun tammig saour gant ar c’hoari e lezas anezan da c’hounit meur a daol. Kalon Laou a deuas da domma ; plijadur vras a rea d’ezan gwelet e beadra o kreski ker buhan haken eas-all, hag hiviziken e veze hen ive touellet dalc’hmat gant ar c’hoant c’hoari.\nEvel a c’hoarvez peurvuia gant ar c’hoari, an daolen a droas (rod ar fortun a zo round), hag ar c’hollou hiviziken a ziruilhas warnan evel kaouadou arne. Ar vignoned n’en lezent mui da\nAdtapet diwar « https://br.wikisource.org/w/index.php?title=Pajenn:Ar_Prat_Rimadellou_brezonek,_1911.djvu/114&oldid=161280 »\nKemmoù diwezhañ degaset d'ar bajenn-mañ d'an 3 Mae 2020, da 12:07.


Ekobenelouriezh - Wikipedia\nAn ekobenelouriezh a zo un ideologiezh ganet er bloavezhioù 1970. Ar ger (écoféminisme) a zo bet krouet gant Françoise d'Eaubonne e 1974 en he levr Le féminisme ou la mort, hag al luskad a zo dioroet dreist-holl a-dalek 1980 goude ur c'hendiviz er Stadoù-Unanet war "An ekobenouriezh hag ar vuhez war an Douar" (miz Meurzh 1980).\nGanet e metoù ar venelouriezh, e klask an ekobenelouriezh ober al liamm etre ar mennozioù benelour hag ar mennozioù ekologour. Ar stumm soñjal-se a embann ez eo liammet start mac'homerezh ar maouezed hag hini an natur (ha dre-vras an holl mac'homerezhioù: gouenel, a-enep d'ar bobloù minorelaet, h.a.). Kavout a rafent o orin er memes kevredigezh patriarkel. O fal a zo eta distruj ar gevredigezh patriarkel-se evit sevel e plas ur gevredigezh ekobenelour. Ar gevredigezh-se a vije diazezet war an doujañs kevatal evit an holl boudoù bev hag an holl pobloù. Aozet e vije en un doare matriarkel, hep hierarkiezhoù, tro-dro da eko-keriadennoù a 100-140 den.\nLec'hienn pennañ an ekobenelouriezh (e saosneg) MIES (Maria), SHIVA (Vandana), L’écoféminisme, Pariz, L’Harmattan, 1999 (1983 evit an embannadur e saosneg).\nAdtapet diwar « https://br.wikipedia.org/w/index.php?title=Ekobenelouriezh&oldid=1468797 »


August Landmesser (24 a viz Mae 1910 e Moorrege, e-kichen Hamburg - 17 a viz Here 1944 e-kichen Ston, e Kroatia) a oa micherour en arsanailh Blohm + Voss e Hamburg, Alamagn. Brudet eo ar skeudenn m'emañ e-kreiz un engroez d'an 13 a viz Even 1936 ha ma nac'h ober ar salud nazi. Tennet e voe ar poltred pa voe lakaet al lestr-brezel Horst Wessel en dour evit ar wech kentañ.\nE 1931 ec'h emezelas Landmesser ouzh ar strollad nazi, rak fellout a rae dezhañ kaout labour. E zilez a roas e 1935 pa zimezas gant ur yuzevez, Irma Eckler hec'h anv. D'an 29 a viz Here 1935 e voe ganet o merc'h henañ, Ingrid hec'h anv. E 1937 e klaskjont tec'hout war-zu Danmark met harzet e voe Landmesser tra ma voe gouezet e oa dougerez e wreg. E miz Gouere 1937 e voe barnet Landmesser ha lakaet kablus a vezañ dizenoret ar ouenn, evel ma veze skrivet el lezennoù nazi. E 1938 e voe tapet Irma Heckler gant izili Gestapo ha bac'het e voe e toull-bac'h Fuhlsbüttel. Dispartiet e voe o div verc'h, Ingrid hag Irene : aotreet e voe Ingrid da chom gant he mamm-gozh, Irene a voe kaset d'un ti-emzivaded, ha goude-se da di tud-kar. D'an 19 a viz Genver 1941 e c'hallas August Landmesser kuitaat an toull-bac'h. Labourat a reas evit an embregerezh Püst, ur rann eus Heinkel-Werke e Warnemünde. E miz C'hwevrer 1944 e voe engouestlet er Strafbattalion 999. Leichte Afrika Division, ma voe embannet e oa bet lazhet e-pad an emgannoù.\nE 1996 e lakaas embann o merc'h Irene Eckler ul levr e ditl Die Vormundschaftsakte 1935–1958 : Verfolgung einer Familie wegen "Rassenschande" (Teuliad ar gward 1935–1958: ur familh heskinet abalamour dezhi da "zizenoriñ ar ouenn"). Ennañ e kont buhez he familh, ha dielloù evel lizhiri gant he mamm pe dielloù ofisiel gant ensavadurioù ar Stad a zo ivez.\n↑ Ar skeudenn, Forschungs- und Arbeitsstelle “Erziehung nach/über Auschwitz”\n↑ Verbotene Liebe | Father reported missing. Forschungs- und Arbeitsstelle “Erziehung nach/über Auschwitz”\nWolfgang Benz: A concise history of the Third Reich. (p. 122)\nDie Vormundschaftsakte (wikipedia alamanek)\nAdtapet diwar « https://br.wikipedia.org/w/index.php?title=August_Landmesser&oldid=1630233 »\nKemmoù diwezhañ degaset d'ar bajenn-mañ d'an 24 Meu 2015, da 17:24.


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Barry Cowen) (KildareStreet.com)\nResults 1-20 of 838,191 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Barry Cowen)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Barry Cowen)


46vet besprezidant SUA\nJoe Biden (Joseph Robinette "Joe" Biden, Jr. , distaget [ˈdʒoʊzɨf rɒbɨˈnɛt ˈbaɪdən]), zo ur politikour stadunanat ganet d'an 20 a viz Du 1942 e Scranton (Pennsylvania). Un demokrat eo, bet senedour evit Delaware etre 1973 ha 2009. Ar c'hatolik kentañ besprezidant en istor ar Stadoù-Unanet eo.\n20 Du 1942\nValerie Biden Owens, James Biden, Francis Biden\nNeilia Hunter, Jill Biden\nBeau Biden, Naomi Biden, Hunter Biden, Ashley Biden\npolitiker, alvokad, kelenner skol-veur\nUniversity of Pennsylvania, Widener University\nPrezidant ar Stadoù-Unanet\nSyracuse University, University of Delaware, Archmere Academy\nJuris Doctor, Bachelor of Arts\nClaymont, Wilmington, Arden, Wilmington, Ti Gwenn\nWashington D.C., Wilmington\nDilennadeg prezidant Stadoù-Unanet Amerika 2020, 1972 United States Senate election in Delaware\nEzel ar skipailh sport\nblev gwenn, gray hair\ncommencement at the Syracuse University\nPromises to Keep, Promise Me, Dad\nJoe Biden presidential campaign, 2008, Joe Biden presidential campaign, 1988, Joe Biden presidential campaign, 2020\nJoe Biden e 2013.\nWar ar renk e oa evit an dilennadegoù prezidant e caucus 1988 ha 2008, ha deuet eo da vezañ besprezidant ar Stadoù-Unanet pa oa bet dilennet Barack Obama da brezidant d'an 8 a viz Du 2008. D'ar 6 a viz Du 2012 e oa bet addilennet da vesprezidant da heul Barack Obama. Danvez prezidant eo bet a-enep Donald Trump e dilennadegoù miz Du 2020. D'ar 7 a viz Du eo bet embannet gant an ajañs Associated Press, ha war he lec'h ar mediaioù bras stadunanat, e oa trec'h war Donald Trump. Kamala Harris eo e vesprezidantez. D'an 20 a viz Genver 2021 eo bet lakaet en e garg evel 46vet Prezidant Stadoù-Unanet Amerika. E miz Ebrel 2021, Biden a embanne e vefe echuet tennañ an holl soudarded stadunana diouzh Afghanistan e miz Gwengolo 2021.\nGwelet a oa evel ur politikour mirour awalac'h er Strollad Demokrat da gentañ, bremañ eo gwelet evel ur c'hreizour. War meur a zachenn en deus cheñchet e ali etre penn-kentañ e resped ha bremañ :\na-du eo gant an diforc'h. A-enep e oa e vefe paeet gant arc'hant ar C'hevread, disklêriet en deus e-pad koulzad dilenadegoù ar prezidant 2020 ne oa ket ken.\nne oa ket tuet gant an dimezioù etre paotred pe etre maouezed hag e miz Mae 2012 en deus disklêriet ne oa ket a-enep ken\na-du eo evit defoulañ ar boan a varv er C'hevread a-bezh abaoe 2019.\nfellout a ra dezhañ e vefe kreñvaet ar c'hontrol war an armoù-tan, ha difennet an armoù-arsailh.\na-du e oa gant kinnig ar prezidant George W. Bush e 2007 e vefe kentreolaet dindan divizoù zo saviad an enbroidi dilezenn.\na-du eo evit serriñ kamp Guantanamo.\nDisklêriañ a ra e miz Ebrel 2020 e talc'ho kannati ar Stadoù-Unanet en Israel e Jeruzalem evel oa bet divizet gant Donald Trump.\nPleustrer an iliz katolik eo.\nJoe Biden a glask adlañsañ ekonmiezh Stadoù-Unanet Amerika dre lakaat arc'hant e-leizh war an daol. Ur steuñv a zo bet kinniget evit ar bloavezh 2022 gant 6000 miliard a zolarioù da vezañ lakaet en ekonomiezh evit reiñ harp d'ar vinorelezhioù, d'an deskadurezhhag ar yec'hed dreist-holl. Aon a zo gant arbennigourien an ekonomiezh ne vo ket a-walc'h doublañ an tailhoù war an embregerezhioù bras hag ar re binvidikañ er vro evit talañ ouzh an dispignoù uhel a lakao an dleoù da dizhout 111.8% e 2022 ha 117 % eus ar PIB e 2031.\nEvel evit un toullad sujedoù all Biden a oa bet flemmus a-enep Donald Trump a-fed politikerezh war al liammoù etre SUA ha Sina. Ersavet e oa a-enep ar brezel ekonomikel a oa bet kroget gant ar prezidant en e a-raok. A-benn ar fin eo kendalc'het gant ur sell reut a-enep ar vro koumunour rak ne vez ket doujet lezennoù an ekonomiezh eno, ha rak ar gwallskouer er Xinjiang. Kinniget en deus Joe Biden da lakaat pinijennoù d'ar pennoù bras sinaat a oa kablus hervezañ da waskañ ar Ouighoured.\nKenderc'hel a ra Joe Biden gant ar pinijennoù bet lakaet da dalvezout war bro Iran, gant Donald Trump, evit rediañ ar vro da zistreiñ da varc'hata war sujed en nukleel.\nE miz Ebrel 2021, Biden a embanne e vefe echuet tennañ an holl soudarded stadunanat diouzh Afghanistan e miz Gwengolo 2021.\nEmbannet en deus Biden e 2018, e oa ur "gaffe machine".\nAdtapet diwar « https://br.wikipedia.org/w/index.php?title=Joe_Biden&oldid=1993680 »\nKemm diwezhañ d'an 16 Mae 2022 da 19:06\nKemmoù diwezhañ degaset d'ar bajenn-mañ d'an 16 Mae 2022, da 19:06.


Degemer al lec’hienn > C’hoariva > Keloù > Ha ma vefe graet c’hoariva er skol e 2022 ?\nAr stignad Skol c’hoariva a zo bet krouet gant Rannvro Breizh evit diorren ar raktresoù c’hoariva er skol ambrouget gant un den a vicher. Ul lodenn eus priz an eur a zo kemeret e karg gant ar Rannvro.\nHarp Rannvro Breizh :\nPriz an eurvezh a vez 50€ evit an holl emellerien.\nRannvro Breizh a gemer e karg 17,50€ dre eurvezh. Da lâret eo priz an eurvezh evit ar skol a zo 32,50€.\nTreuzwelus eo evit ar skol peogwir e vez roet peurest priz an eur d’an dud a vicher war-eeun gant Rannvro Breizh.\nHor c’hevredigezh a c’hell harpañ da sevel raktresoù c’hoariva er skol. C’hoariva a zo ivez ur rouedad tud a vicher a ya bep bloaz er skolioù evit labourat gant ar gelennerien hag ar skolidi evit sevel pezhigoù-c’hoari pe abadennoù bras.\nC’hoariva a c’hell sikour ivez ar gelennerien da beurleuniañ o doseroù evit o fastell-vro.\nDevezh ar skolajidi\nAr skolajidi a c’hello kinnig o labour c’hoariva war ul leurenn e fin ar bloavez. Emgav d’ar 14 a viz Even 2022 e tachenn ar Roudour e Sant-Martin-war-ar-Maez evit 12vet abadenn Devezh c’hoariva ar skolajidi.\nOber c’hoariva er skol ?\nC’hoariva a dalv al lec’h ma vez c’hoariet. Ober c’hoariva a dalv c’hoari, c’hoari da vezañ unan all, c’hoari da glask ur vouezh, pe doareoù all da vezañ… Ur bern traoù a vez desket oc’h ober c’hoariva hep deomp gouzout.\nAr c’hoariva a c’hell bezañ un ostilh evit deskiñ yezhoù, sikour a ra da vezañ muioc’h en e vleud evit komz.\nDeskiñ, c’hoari, en em lec’hiañ, lakaat ar c’horf hag an ijin da vont en-dro, distagañ mat, labourat a-stroll… Un arz klok eo ar c’hoariva hag a c’hell bezañ liammet da varregezhioù ar programmoù skol da zeskiñ.\nMuioc’h a ditouroù ?\nPe pellgomzit : 06 38 78 35 15


(Adkaset eus Rochedig)\nT-shirt da vrudañ Wikipedia\nUn tee-shirt pe T-shirt zo ur ger saoznek (ticheurt a-wechoù e brezhoneg, rochedig e brezhoneg matSoñj personel) a vez graet eus ur seurt roched, milginoù berr dezhi, fardet gant kotoñs pe poliester. Pa oa bet ijinet e veze implijet evel ur pezh dilhad-dindan, hiziv an deiz avat e vez gwisket evel ur roched. Peurliesañ e tiskouez ez eo dinec’h an neb a wisk anezhañ, dreist-holl e-pad an hañv. Gwisket e vez dre ar penn rak gwevn eo kerc’henn an t-shirt. Peurliesañ e tiskenn an t-shirt betek an divgroazell. E-pad ur pennad eo bet diouzh ar c’hiz gwiskañ t-shirtoù ledan-tre. A-wechoù e vez gwisket t-shirtoù berr ha tost ouzh ar c’horf gant ar maouezed, diskouez a reont neuze o c’hof hag o begel. T-shirtoù milginoù hir a gaver ivez ha re all gant ur c’habell. Disheñvel eo an t-shirt, dre ar stumm hag an danvez anezhañ, diouzh ar sweat-shirt a zo tevoc’h ha ledanoc’h .\n1 Istor an t-shirt\n2 T-shirt diouzh an hini a wisk anezhañ\n2.1 T-shirt frank a wirioù\nIstor an t-shirt[kemmañ | kemmañ ar vammenn]\nEn XIXvet kantved e voe gwisket t-shirtoù gant labourerien SUA. Adalek 1899 e voe lakaet da roched dindan ret e US Navy. Degemeret e voe evel roched war-dro ar bloavezh 1920, a-drugarez d’ar sport, rak implijet e oa gant sportourien. Hollvrudet e teuas da vezañ pa zilestras ar GI en Europa, adalek 1943. An t-shirtoù kentañ implijet evit ober bruderezh (« I like Ike ») pe kinklet a zeuas war wel er bloavezhioù 1930. Er bloavezhioù 1950 e voe gwisket t-shirtoù gant aktourien vrudet evel John Wayne, Marlon Brando pe c’hoazh James Dean. Hiziv an deiz e vez gwisket t-shirtoù gant an holl dud er bed a-bezh. An dreserien dilhad a vez diehan oc’h ijinañ t-shirtoù nevez (a-fet stumm, liv, danvez). Implijet e vez ivez evel doare da ober bruderezh gant embregerezhioù pe forzh pe aozadur a fell dezhañ kemenn tra pe dra. E 1932 e voe implijet un t-shirt evit ober bruderezh evit ar wech kentañ, da-geñver ar film “Strobineller Oz”.\nAn doare ma vez fardet hag an danvez implijet a gont ivez : kavet e vez t-shirtoù doare kenwerzh reizh, pe re all fardet gant kotoñs biologel. Muioc’h-mui a embregerezhioù a implij seurt t-shirtoù evit ober bruderezh, evel-se e tiskouezont e toujont d’an diorren padus.\nMa’z eo sklaer an t-shirt e teu da vezañ treuzwelus pa vez glebiet. Abalamaour d’ar perzh-se e vez aozet kenstrivadegoù t-shirtoù gleb.\nT-shirt diouzh an hini a wisk anezhañ[kemmañ | kemmañ ar vammenn]\nSkouer un t-shirt diouzh an hini a wisk anezhañ\nLiesseurt eo an doareoù da gemmañ, personelaat pe kinklañ un t-shirt : aergraferezh, pe broderezh da skouer. Gant moulerezed lazer zo e c’haller kinklañ un t-shirt ivez : da gentañ e vez moulet an dresadenn war baper ispisial, goude-se e vez lakaet war an t-shirt.\nT-shirt frank a wirioù[kemmañ | kemmañ ar vammenn]\nE dibenn miz Even 2008 ez eus deuet war wel un t-shirt frank a wirioù a-fet arz. Un t-shirt warnañ un dresadenn “gwarezet” gant copyleft eo.\nMoullañ war t-shirtoù\nT-shirt frank a wirioù\nAdtapet diwar « https://br.wikipedia.org/w/index.php?title=T-shirt&oldid=1475437 »


Istor - Site internet du Comité de jumelage Plogonnec - Llandysul.\nDegemer al lec'hienn > Plogoneg-Llandysul Brezhoneg > Kêrioù gevellet > Istor\nIstor Llandysul Istor Plogoneg\nMersi da z/Dr. John Davies ha d’André Bozec o deus roet an aotre evit implijout o labourioù.\nIstor Llandysul a Fro diwar labourioù an Dr. John Davies, istorour ar vro\nInteresant-kenañ eo istor Llandysul a’r Fro. Ma zo darvoudoù ne sellont nemet eus ar c’horn-bro, darvoudoù all a zo bet pouezus evit istor broadel Kembre.\nEr 5vet kantved goude J.-K. e voe kaset Vortigern, roue kentañ o vezañ roet tro d’ar Saozon da ober annez e Preden, etrezek kornaoueg ar vro gant Germanus hag a zegouezhas tro-dro ar bloaz 400. Repu e kavas Vortigern en un draoñienn vagoariek, anvet Craig Gwrtheyrn abaoe. War ar run e stumm ur vrennigenn en tu all eus ar stêr-Teifi, e parrez Llanfihangel-ar-arth. Lâr a ra an nen e reas yun Germanus e-pad tri devezh ha teir nozvezh. E-kreiz an trede nozvezh e voe tanfoeltret ar c’histilli dre an neñvoù. Mervel a reas Vortigern hag e holl wragez.\nKozh-kenañ eo ar gontadenn boblek-mañ, arouezius-tre eus kontadennoù bro Gembre, dre m’eo bet skrivet gant eus kentañ istorourien Breizh-Veur, Nennius, en 8vet kantved.\nUr vrav ha kozh a iliz eo hini Llandysul, Sant Tysul hec’h anv. Koshañ ti ar gumun eo. En 13vet kantved eo bet savet diwar diazezoù kozh, savet gant Sant Tysul er 6vet kantved. Hemañ a oa mab Corun, mab Ceredig, a roas e anv d’ar rouantelezh a zo hiziv kontelezh Ceredigion. Ur mab all en doa Ceredig, Sant , hag a voe tad Sant Patron Bro-Gembre, Sant Dewi. Dre-se e oa kendirvi Sant Tysul ha Sant Dewi. Tad Ceredig a oa Cunedda, roue Din-Edin, hag a zeuas er c’hreisteiz evit kas an Iwerzhoniz er-maez eus Gwynedd. Alese e krouas lignez roueed hanternoz bro Gembre.\nE-kreiz sekretiri Kor an iliz ez eus ur maen, enskrivadurioù engravet warni. Deus penn-kentañ ar Gristenelezh eo. E koun Veloria, merc’h Brohomaglus, eo anvet « Maen Velfor ». Divyezhek eo enskrivadur ar maen, e latin hag e ogam (stumm-skrivañ kozh an Iwerzhoneg). Diwar-se e ouier e oa ur boblañs iwerzhonat o vevañ er vro.\nDilennet eo bet Owain Glyndwr da Briñs bro Gembre rak priñs Powys (kreiz Kembre) e oa e dad Gruffydd Fychan ha priñsez Deheubarth (kreisteiz Kembre) e oa e vamm Elen. Diskennidi eeun diwezhañ roue kreisteiz Kembre a-bezh, Rhys ap Tewdwr, e oa Elen, he c’hoar hag he breudeur. Pa savas Owain a-enep d’ar Saozon, e 1400, ar re gentañ a yeas gantañ a voe paotred Llandysul. Evit-se eo bet rasket gant Herri IV douaroù Owain Glyndwr tro-dro da Llandysul e fin an emsavadeg.\nAotrouien Llandysul e oa Elen ha Gruffydd Fychan pa varvas Owain ap Thomas ap Llywelyn hag Owain ap Llywelyn, hag a oa breur hag eontr Elen. An dou zen-mañ a oa difennerien iliz Llandysul, hag er gumun e oa o Lez. Tu zo soñjal e oa, e-touez koshañ tier Llandysul, Lez Owain Glyndwr hag e hendadoù.\nE 1644, e-pad Brezel Diabarzh bro Saoz, e oa difennet Ceredigion gant arme ar Roue, pa oa bet aloubet bro Caerfyrddin ha bro Pembroke gant arme ar Parlamant. Teir bolz en doa pont kozh Llandysul, hag an hini a oa deus tu Pontweli a zo bet distrujet gant ar Roueelourien a-benn miret ouzh ar Barlamantourien da vont-tre e Ceredigion.\nE-pad pell e veze lidet ar Bloaz Nevez gant ur c’hoariadeg Cnapan (un doare mellad) etre porched iliz Llanwenog hag hini iliz Llandysul a dalveze da balioù. E penn kentañ an 19vet kantved e oa deuet ar c’hoari da vezañ rustoc’h, lazhet e oa bet un den ha gloazet meur a hini e-kerz ar c’hrogadoù. Cheñchet e oa bet deiziad ar C’hala Bloaz gant an deiziataer Gregorian nevez e 1752, met dalc’het o doa tud ar c’horn-bro da c’hoari deiz Kala Bloaz kozh, da lâret eo d’an 12 a viz Genver.\nNe oa ket gwelet ar marv hag ar mac’hagnadurioù evel ur gwall gudenn, met e 1833 e tivizas kure Llandysul ne oa ket reizh e vefe c’hoariet etre div iliz. Lakaat a reas neuze tud ar parrezioù nes da genstrivañ diwar-benn ar Skridoù Sakr. Bep parrez he skipailh, keveziñ a raent o lâret testennoù dre eñvor.Ar genstrivadeg-se a vez atav anezhi bep 12 a viz Genver. N’eus nemeti d’an dei-se e bro Gembre.\nE dibenn 19vet / penn-kentañ 20vet kantved e oa pouezus bras labour ar gloan er c’horn-bro, a-drugarez d’ar stêrioù ha d’an tier-feurm da sevel deñved a oa stank dre ar vro. Ar braz eus an dud a oa emellet er sevel danvez, dre al labour e meilhoù ar vro, dre ar gwriañ pe dre ar fardañ dilhed. E 1871 e oa 104 gwiader barrek er c’hanton, un implijad pe zaou gant ar re binvidikañ. Pa zeuas an hent-houarn e eil hanterenn 19vet kantved e voe aesaet an darempredoù gant greanterezh kreisteiz bro Gembre.\nStern-gwiader mirdi Drefach-Felindre\nD’an deiz-a-hiziv eo anavezet Llandysul e bro Gembre a-drugarez d’ar stêr-Teifi a red dre ar gêriadenn. Mont a ra an dud di deus Breizh-Veur a-bezh, dreist-holl evit pesketa druilhenn ar stêrioù hag eog, hag evit bageal war ganoe.\nIstor Plogoneg hervez labourioù Andre Bozec\nA-raok 1204 ne gaver dave ebet eus Plogoneg. Gant an nebeud relegennoù ragistorel (krugell Kervolzet, peulvan al leur-iliz, maen keltiek Kerioret) hag an hentoù roman kozh zo tu soñjal e tremene tud dre an takad-mañ, met n’eo ket sur e oa tud o chom ennañ.\nKomzet e vo evit ar wezh kentañ eus Plogoneg en un akta a zonezon da Sant Ronan d’an 21 a viz Ebrel 1204. E daou damm eo rannet an anv : eus un tu, Ploe a dalv kement a barrez (plwyf e kembraeg - da zistagañ "plouev"), ha deus an tu all, anv Sant Koneg pe Sant Tegonneg. E dalc’h gant an Aotrouien a Neved edo ar barrez d’ar mare-se evit a sell ouzh al lezenn.’est un acte de donation.\nDa vare an Azginivelezh e vo ar barrez en he bleuñv dre ar gwerzhañ lin. D’ar mare-se eo bet savet an darn vrasañ eus ar chapelioù, hag ivez manerioù Boneskad, Rubihan, Garlann ha Seneg. Savet int bet etre ar 15vet hag ar 17vet kantved.\nTrouz a vo dre ar vro koulskoude e-pad ar brezelioù Relijiel (pe c’hoazh Brezelioù ar C’hevre) eus 1588 da 1598 hag emsavadeg ar paper timbr (pe eus ar Bonedoù Ruz) e 1675. Unan eus abegoù an emsavadeg-se e voe ar c’hoant da sevel tailhoù, evel ar paper timbr evit a bep seurt aktoù, pa ne c’helle ket bezañ eus tailhoù gall nevez e Breizh hep asant ar Breujoù., hervez Feur-emglev Unvaniezh 1532. E Plogoneg e voe roet lamm da gastell ar Vodenn ha lazhet e ward, a-barzh e vefe lakaet reizh an traoù gant Reun II a Neved.\nE 1789 da vare an Dispac’h Gall e voe anvet person Plogoneg, Jean-Marie Leissègues a Rozaven, evel eil kannad ar gloer izel e Kerne er Stadoù meur, hag er Vodadenn vonreizhañ war-lerc’h. Dre ma nac’has touiñ d’ar Republik Unvan ha dizirann e rankas kavout repu en Alamagn e 1792.\nEn 19vet kantved e oa c’hoazh uhel mizer an devezhourien ha feur-mervel ar vugale. Staget eo bet neuze gant ar c’hempenn hentoù hag ar sevel skolioù. Evit a sell al labour-douar e vo lakaet ar c’hezeg da denn e plas an ejen, p’emañ gonezet ar gwinizh, an heiz, ar c’herc’h, ar c’hanab hag an avaloù-douar hag a zo ar boued diazez. E dibenn ar c’hantved e vo digor ar vro war an diavaez pa’z erruo an hent-houarn betek amañ.\nTi-gar kozh Pont-Keo\nGant lezenn disrann etre an Iliz hag ar Stad d’an 9 a viz Kerzu 1925 e rank madoù an Iliz bezañ renablet ha fiziet e kevredigezhioù sevenadurel. E Plogoneg evel un tamm pep lec’h e Breizh e rank ar renabl bezañ graet dindan evezh an arme hag ar polis. Nec’het ha fuloret ouzh al lezenn-se e klasko ar bobl stourm a-enepti. Bannet eo bet ur ruskenn war ar boliserien war-varc’h pa oant war-nes lammañ war ar vanifesterien.\nMerket don eo bet tud Plogoneg gant an daou vrezel bed. E-kerz brel 14-18 zo bet lazhet 169 den, da lâret eo tost 5 ù eus an dud, ha gloazet na pet ha pet all. En eil brezel bed e vo lakaet ar gumun diaes adalek 1943 gant an Alamanted oc’h aloubiñ ar vro ha gant ar bandennadoù preizherien a ra o reuz. Pa oa an Alamanted o vont kuit eus ar vro eo bet darvet d’ar gumun bezañ gwastet dre wall-distro : lazhet e oa bet ur soudard alaman e ti-gar Gwengad. Bodet tud ar vorc’h evit bezañ lazhet holl en iliz. Dre forzh kaozeal e tistro an Alamanted war o soñj hag ez eont kuit, ostajoù en o dalc’h ganto.\nGoude ar brezel e teio ar cheñchamantoù. An nerzh dre-dan ingalet dre ar maezioù, ar yoc’h-beveziñ, an tachennoù gonit adlodennet hag ar c’hleuzioù razhet, tamm ha tamm e vo cheñchet kalz ar gweledoù. Muioc’h-mui e ra an dud annez er gumun evit mont da labourat d’ar c’hêrioù all.\nEr bloavezhioù 90 e vo savadurioù nevez : ur sal sport, ur skol bublik nevez, an ti-kêr adnevezet, un ti-post nevez-flamm, ul levraoueg, ha nevez zo eo bet graet ur sal sokio-sevenadurel evit ar c’hevredigezhioù.\nPelec’h emañ ar c’humunioù ? Llandysul a’r Fro Plogoneg Kevredigezhioù Istor


Skramm - Wikipedia\n(Adkaset eus Monitor kompoder)\nParzh pennañ an unvez gwereañ evit an urzhiataerezh pe ar skinwel (pe c'hoazh evit aveadoù liesseurt arall) eo ar skramm.\nLies rizh a zo :\nAr skramm korzenn gatodek eo an hini koshañ. Dont a ra da vezañ diamzeriet tamm-ha-tamm, hag erlerc'hiet ouzh an hini "kompez" pe an hini FPD (Flat Panel Display, "Gwereañ dre banell gompez"). Skramm CRT (Cathod Ray Tube, "Korzenn dre skinoù katodek") e vez graet anezhañ.\nAr skramm strinkennoù liñvel pe skramm LCD (Liquid Crystal Display) eo bremañ an hini muiañ-arveret, kement e-barzh ar skinwelerioù hag an unvezioù gwereañ evit an urzhiataerezh pe evit aveadoù arall (ardivinkoù-benveg lankañ niverel, skrammoù evit ar GPRS ....).\nAr skramm plasma pe ar skramm PDP (Plasma Display Panel). Arveret e vez peurliesañ evit ar skinwel o vezañ ma c'heller danzen skrammoù a vent bras gant ar galvezouriezh-se. Hogen gwall ger e koust c'hoazh, hag ouzhpenn e vevez kalzik tredan (tost da 30 wezh muioc'h eget an hini strinkennoù liñvel).\nAdtapet diwar « https://br.wikipedia.org/w/index.php?title=Skramm&oldid=1767255 »\nKemmoù diwezhañ degaset d'ar bajenn-mañ d'an 31 Eos 2017, da 12:44.


Buhez ar Sent/1894/Iann Krizostom - Wikimammenn\nBuhez ar Sent/1894/Iann Krizostom\n◄ Polikarp, Eskop ha Merzer Iann Krizostom Julian, Eskop ►\nar seizved var ’nn ugent a viz genver\nSANT IANN KRIZOSTOM, ESKOP HA DOKTOR EUZ ANN ILIZ\nAr zant-ma, ginidik a Antioch, a oue leshanvet Krizostom, da lavaret eo, Teod aour, abalamour ma’z oa eur prezeger dispar. D’ann oad a ugent vloaz oa echu he studi ganthan, hag e c’helle esperout beza eunn alvokad euz ar re vrudeta pe erruout er c’hargou huela euz ar vro; rak deuet oa dija da veza ken habil hag he vistri. Mes ober a reaz fae var gloar ar bed evit en em rei holl da zervich Doue.\nEn em denna a eure enn eur gouent, el leac’h ma viret eur reolenn a vuez euz ar re strisa, hag eno e chomaz pevar bloaz. Epad ann amzer-ze, e skrivaz eul levr kaer divar benn stad ar veleien hag eunn all divar benn hini ar guerc’hezed. Goudeze e falvezaz d’ezhan mont da veva he-unan enn eur plas a gostez ; mes koueza a reaz klanv, hag e renkaz distrei da Antioch.\nEpad ma laboure heb ehana evit gloar Doue ha silvidigez ann eneou, ann impalaerez Eudosii a gemeraz kaz outhan. Ann impalaerez-se, stag he c’haloun ouz ann arc’hant, e devoa klasket ober gaou ouz diou intanvez ; mes Iann Krizostom en doa difennet guir ar re-ma, hag abaoue, ar brinsez ne c’helle mui he c’houzanv. O veza ma rea ar pez a garie euz ann impalaer, he fried, Eudosii a lakeaz koundaoni ar Zant d’ann harlu, da lavaret eo, da veza kaset er meaz euz a gear hag er meaz euz ar vro.\nTremen a eure ar goanv e Kukuz, hag enn hanv varlerc’h e teuaz urs d’he gas da eur gear all hag a ioa er penn pella euz ar rouantelez, var bord ar Mor Du. Mes ne c’hellaz ket mont betek eno. Mervel a reaz enn hent, d’ar pevarzek a viz guengolo euz ar bloaz 407, enn eur lavaret ar c’homzou-ma : « — Doue ra vezo meulet e peb tra! »\nE Konstantinopl e oue neuze eur barr-kazarc’h spountuz, ha d’ar pevare devez goude e varvaz ann impalaerez.\nOuspenn ar prezegennou hag ar zarmouniou kaer en deuz lezet dre skrid, hag azo kaoz m’eo leshanvet Teod aour, sant Iann Krizostom en deuz great c’hoaz meur a levr all evit kelennadurez ann dud fidel.\nkenteliou sant iann krizostom\nDa genta. — N’ez euz vertuz ebed hag hon tosta muioc’h ouz Doue eged ann dousder : bugale Doue a zo dous ha leun a vadelez\nD’ann eil. — Ann nep ne zifenn ket ar virionez pa dle hen ober, hag ann nep ne gred ket he lavaret, o deuz ker braz pec’hed hag ann hini a lavar gevier.\nD’ann trede.— Ar c’horf en deuz poan o iun hag oc’h ober pinijenn ; mes ann ene a gav eno he joa hag he euruzded.\nD’ar pevare. — Aoualc’h a zrouk a ra ann hini ne ra ket a vad\nD’ar pemped. — Ann nep ne glask nemed plijout da Zoue ha labourat evit he c’hloar ne ra ket a fors pe hen a vezo henoret pe hen a vezo disprijet gant ann dud.\nAdtapet diwar « https://br.wikisource.org/w/index.php?title=Buhez_ar_Sent/1894/Iann_Krizostom&oldid=23572 »


Satir - Wikipedia\nSatir war e orloc'h\nMarteze gant Praksiteles, c. 139\nMirdi Capitolino, Roma\nNimfezed ha satir\nWilliam Bougereau (1873)\nUr satir (σάτυρος / sáturos e gregach, satyrus e latin) zo ur boud dreistnatur eus mojennoù Henc'hres, arouez nerzh an Natur. Diskouezet e vezont gant kerniel ha treid givri, hag ul lost hir dezho.\nGwazed yaouank int, dremmoù ha korfoù tud dezho, ha divskouarn kezeg. A-wechoù e vez faziet gant lod hag a vesk satired ha faoned, hag a liv satired gant korfoù hanter-tud hanter-bouc'hed, gant divskouarn a-bik, kerniel ouzh o fenn, blev hir ken-ha-ken, ur fri togn, ul lost gavr, hag un ibil sonn dalc'hmat.\nGant ar menadezed e vezont e lidambroug an doue Dionysos, hag a-wechoù gant an doue Pan.\nKrec'hin loened a vez dindane alies, ha dreist-holl hini ar banterenn, loen arouez Dionysos.\nAlies e vezont gwelet o tañsal gant nimfezed, ur gibad gante en un dorn dezho.\nAr satired kozh a vez graet silened anezho, hervez Seilenos, kelenner Dionysos, ha brudet int da vezañ vil da spontañ.\n↑ Geriadur galleg-brezhoneg Martial Ménard p. 1216.\nAdtapet diwar « https://br.wikipedia.org/w/index.php?title=Satir&oldid=1915656 »\nMeuriadoù er wengeloniezh hellazat\nKemmoù diwezhañ degaset d'ar bajenn-mañ d'an 12 Du 2021, da 08:40.


Barzh Broadel Kembre - Wikipedia\nBarzh Broadel Kembre\nBarzh Broadel Kembre (Bardd Cenedlaethol Cymru e kembraeg ; National Poet of Wales e saozneg) zo ur garg enorus a roer d'ur barzh, dibabet gant an aozadur Llenyddiaeth Cymru-Literature Wales da vezañ "kannad sevenadurel" Kembre.\nDibabet e vez an den gant ur bodad a zo ennañ dileuridi eus Eisteddfod Vroadel Kembre, Levraoueg Vroadel Kembre, rann ar sevenadur e Gouarnamant Kembre, Kuzul Arzoù Kembre hag aozadurioù all c'hoazh. Gant Kuzul Arzoù Kembre e vez arc'hantet an anvadur-se. Bloaz e pad respet ar Barzh Broadel, met gallout a ra bezañ astennet ur bloavezh all. Gortoz a reer digant ar barzh bezañ e servij "Kembre a-bezh" hag ober kement-se "dre an div yezh". Dieub eo ar Barzh Broadel da sevel barzhonegoù evel ma kar ha ne c'hortozer ket digantañ labourat evel ma rae barzhed lez an amzer wechall, nag evel Barzh Ofisiel ar Rouantelezh.\nBarzhed Vroadel Kembre[kemmañ | kemmañ ar vammenn]\n2005–2006 : Gwyneth Lewis\n2006–2008 : Gwyn Thomas\n2008–2016 : Gillian Clarke\n2016–bremañ : Ifor ap Glyn\nBardd Cenedlaethol Cymru e lec'hienn Llenyddiaeth Cymru-Literature Wales (cy) (en)\nAdtapet diwar « https://br.wikipedia.org/w/index.php?title=Barzh_Broadel_Kembre&oldid=1705122 »\nBarzhed saoznek Kembre\nKemmoù diwezhañ degaset d'ar bajenn-mañ d'an 3 Mez 2016, da 13:23.


Priz ar Vugale ha Priz ar Yaouankiz - Keit Vimp Bev\nDegemerDegemerPiv omp ?Priz ar Vugale ha Priz ar Yaouankiz\nUr genstrivadeg an hini eo, aozet gant Féa ha Keit Vimp Bev. Pevar romant a vez choazet bep bloaz gant ur juri, hag e vezont embannet gant Keit Vimp Bev. Adalek miz Du e vez kaset al levrioù d’ar skolioù o dez lakaet o anvioù. Lennet e vez al levrioù a-hed ar bloavezh gant ar skolidi hag e vez votet gant ar c’hlas evit al levr gwellañ !\nSkolaer.ez oc’h hag ho pefe c’hoant kemer perzh e Priz ar Vugale ?\nPellgargit ar fichenn enskrivañ ha kasit anezhi dre lizher pe da embann.kvb(a)orange.fr\nFichenn enskrivañ evit PAV\nUr genstrivadeg an hini eo, aozet gant Féa ha Keit Vimp Bev. C’hwec’h levr a vez dibabet bep bloaz gant ur juri (tri evit ar 6vet-5vet, tri all evit ar 4re-lise), hag e vezont embannet gant Keit Vimp Bev. Adalek miz Du e vez kaset al levrioù urzhiet d’ar skolioù o dez lakaet o anv. Lennet e vez al levrioù a-hed ar bloavezh hag e vez votet gant ar c’hlas evit al levr gwellañ !\nKelenner.ez oc’h hag ho pefe c’hoant kemer perzh e Priz ar Vugale ? Pellgargit ar fichenn enskrivañ o klikañ amañ dindan ha kasit anezhi dre lizher pe da embann.kvb(a)orange.fr\nFichenn enskrivañ evit PAY\n€6.00 Gouzout hiroc'h\nDistaolioù, nevezintioù, darvoudoù... Ne vo ket c'hwitet netra ganeoc'h !\nHen ober a ran !


kroget - Wikeriadur\nDiwar krog, pennrann ar verb kregiñ, hag an dibenn-ger -et.\nN'eo ket kroget an tan.\nBezañ kroget tra pe dra en un dra bennak, pe en un den, pa gomzer eus an tan, an heol, an avel, loened :\nEgile a gemeraz aoun hag a lammaz dreist ar c'hleuz enn hent, evel pa viche kroget an tan enn he lost ; ha mad a reaz. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 92.)\nPa oa kroget an avel en dolenn... — (Jules Gros, Le trésor du breton parlé Deuxième Partie, 1970, p. 282.)\nHag eur pennad goude e oa kroget an tan en o batimant. — (Jules Gros, Le trésor du breton parlé Deuxième Partie, 1970, p. 282.)\nMe eo bet kroget an heol ennon diou wech. — (Jules Gros, Le trésor du breton parlé Deuxième Partie, 1970, p. 282.)\nBezañ kroget un dra en un den pa gomzer eus dent un den pe ul loen:\nBezañ kroget un dra en un den pe ul loen pa gomzer eus naon, riv, konnar, kleñved:\nHennez a zo kroget ar gounnar ennañ. — (Jules Gros, Le trésor du breton parlé Deuxième Partie, 1970, p. 283.)\nAr porhell bihan a oa kroget ar boan-izili ennañ. — (Jules Gros, Le trésor du breton parlé Deuxième Partie, 1970, p. 283.)\nKroget e oa ar riou ennon ken a grenen evel eur barr-deliou. — (Jules Gros, Le trésor du breton parlé Deuxième Partie, 1970, p. 284.)\nBezañ kroget un den en un dra, pe en un den all, gant an daouarn (a-wechoù dre skeudenn-lavar):\nPront en he fuzul eo kroget,\nEtrezeg ar c'hoad ez eo et. — (Fañch an Uhel, Gwerziou Breiz-Izel 1, An Oriant, 1868, p. 18.)\n— [...]. Mar d-edon e Kergidu, beza kroget enn-oun eno ; lealloc'h e vije bet. [...]. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 63.)\nMes prest goude e voe kroget enno adarre dre urzh ar prefed Fabian, a yoa bet anvet e plas Kromaz, hag en dro-mañ e voent staget ouzh ur wezenn war-bouez tachoù hir ha lemm sanket en ho zreid. — (Gabriel Morvan, Buez ar Zent, Brest, 1894, p. 422.)\nFanch, me a lavar dit, a oa arru moan e revR eno, pa oa kroget ar jandarmed en e golier. — (Jules Gros, Le trésor du breton parlé Deuxième Partie, 1970, p. 356.)\nPegañ en un dra:\nKroget eo ar patatez er gastolodenn. — (Jules Gros, Le trésor du breton parlé Deuxième Partie, 1970, p. 283.)\nPa 'm-eus gwelet e oa kroget er hostez e ouïen a-walh e oa krignet ar fons. — (Jules Gros, Le trésor du breton parlé Deuxième Partie, 1970, p. 283.)\nBezañ kroget war un den :\n— [...]. Kroget 'zo bet warnan, ha hirie e vo barnet aman... Darn a lavar e vo dibennet. — (Erwan ar Moal, Pipi Gonto, Kemper, 1925, p. 167.)\nBezañ kroget d'ober un dra:\nAdtapet diwar « https://br.wiktionary.org/w/index.php?title=kroget&oldid=295665 »\nKemmoù diwezhañ degaset d'ar bajenn-mañ d'an 11 Meu 2020, da 09:11.


DegemerStalLevrioùLevrioù 0-5 bloazValentin ha Skrok\nHome / Levrioù / Levrioù 0-5 bloaz / Valentin ha Skrok\nUr strobineller eo Valentin, gant sikour e vignon Skrok !\n298 er stok\nValentin ha Skrok quantity\nISBN: 978-2-86824-284-6 Rummadoù : Levrioù 0-5 bloaz, Levrioù 6-10 vloaz, Plijadur o lenn Product ID: 1323\nKroget en deus Pog da skrivañ dre ar c’hanaouennoù : daou-ugent albom evit ar re vihan a zo bet embannet betek hiriv (e ti Bilboquet, Frimousse, Gautier-Languereau, Sarbacane…) Adkavet e vez anezhañ ivez e-touez bannoù-treset ar re yaouank gant «Trappeurs de Rien» (treset gant Thomas Priou) ha bannoù-treset ar re vrasañ gant «Mulo», treset gant Cedrick Le Bihan hag emabnnet gant Dargaud.\nThierry Manes zo un tresour a-feson. Fromoù e-leiz a vez skignet dre e dresadennoù. Fresk int, gant livioù kaer ha tener. Plijet omp bet gant an doare simpl en deus da livañ un istor. Labourat a ra gant Keit Vimp Bev evit ar wech kentañ.\nRoit an ali kentañ war “Valentin ha Skrok” Cancel reply


Eleonora Luisa Gonzaga - Wikipedia\nUr pennad Eleonora Gonzaga zo ivez.\nEleonora Luisa Gonzaga ( 1686 – 1741) zo ur briñsez italian.\nBugel nemeti he zud e oa. He zad e oa Vincenzo Gonzaga, Dug Guastalla ha Sabbioneta, hag he mamm, eil pried he zad, ha keniterv dezhañ, e oa Maria Vittoria Gonzaga.\nE 1709 e voe dimezet en desped dezhi d'ar c'hardinal ( digardinalet) Francesco Maria de' Medici, dug Rovere ha Montefeltro, 26 vloaz koshoc'h egeti, tev evel ur varrikenn ha klañv-bras, evit reiñ un hêr d'e vreur Cosimo III de' Medici, dug-meur Toskana. Goude an eured avat ne fellas ket dezhi leuskel he fried kabac'h da dostaat dezhi. Mervel a reas Francesco Maria e 1710. Bugel ebet n'he doa bet Eleonora.\nGoude marv he fried e kasas ur vuhez diroll. Chom a reas da gentañ e lez he niz Gian Gastone de' Medici (1671 - 1737), dug-meur Toskana. Goude e varv e veajas kalz dre Italia, da Badova ha Venezia dreist-holl, hag un tamm e-maez Italia. Meur a levrig a voe savet diwar-benn he c'harantezioù gant he servijourien ha meur a vastard he doe hervez ar c'hannad saoz Horace Mann: gant ur Monsù Filippo he devoa bet ur mab hag a voe anvet Ubaldo Velluti, ha lesanvet Mignonne, a voe rener ur skolaj e Roma, unan all a voe anvet Francesco Baulas, bet gant Pier Maria Materassi, lesanvet Monnicca; aet e vije ar Baulas da lean ha mervel (en em lazhañ marteze) a reas e 1765. Daou vab all he devoa bet ivez digant serc'heged all.\nDihelloù sirius avat a ra diouer, ha hervez Pieraccini, en e oberenn La stirpe dei Medici di Cafaggiolo, n'eo ket Eleonora Luisa a oa mamm d'an daou vastard all met he fried ar c'hardinal Francesco Maria, kalz a-raok e eured, digant ur vaouez anvet Teresa Rossimanni.\nEleonora Luisa Gonzaga a echuas he buhez e Padova, kollet he skiant ganti da vat, hag eno e varvas e 1741. Beziet e voe er Basilica di Sant'Antonio da Padova e-tal Brigida Pico (1691-1706), rejantez Mirandola ha Concordia.\nDiwar-benn an eured eo bet savet ar pezh-c'hoari italianek Nero Cardinale, gant Ugo Chiti, ha c'hoariet gant Alessandro Benvenuti e 2002 .\nConti G., Firenze dai Medici ai Lorena, Bemporad & Figlio, Firenze 1909.\nPieraccini G., La stirpe dei Medici di Cafaggiolo, Nardini, Firenze 1986.\nVannucci M., I Lorena, granduchi di Toscana, Newton & Compton, Roma 1998.\nAdtapet diwar « https://br.wikipedia.org/w/index.php?title=Eleonora_Luisa_Gonzaga&oldid=1991566 »\nKemmoù diwezhañ degaset d'ar bajenn-mañ d'an 7 Mae 2022, da 17:20.


Tiberius Claudius Cogidubnus, pe Togidubnus, a oa roue brezhon ar Regnenses, en Enez Vreizh, en amzer an impalaer Glaoda Iañ, hag ar c'houarnourien Ostorius Scapula hag Aulus Didius Gallus. Mignon e oa d'ar Romaned.\nE balez, hag a vefe bet e villa roman Fishbourne, e-kichen Chichester, a oa e bro an Atrebated a-raok aloubadeg ar Romaned e 43. Krediñ a c'haller e oa hêr da Verica, roue an Atrebated a oa bet diskaret hag a roas digarez da Claudius da gas e armeoù. Goude an aloubadeg ez eas e rouantelezh gant ar Regnenses, pe Regni.\nTacitus en deus skrivet diwar e benn :\nQuaedam civitates Cogidumno regi donatae (is ad nostram usque memoriam fidissimus mansit), vetere ac jam pridem recepta populi Romani consuetudine, ut haberet instrumenta servitutis et reges. ( "Ar roue Cogidumnus, mignon feal betek-henn, a zo bet gopret gant un toullad keodedoù, dre ma oa kustumm gant ar bobl roman da ober gant meveliezh ar roueed o-unan").\n↑ Tacitus, Buhez Agricola, XIV\nAdtapet diwar « https://br.wikipedia.org/w/index.php?title=Tiberius_Claudius_Cogidubnus&oldid=1824815 »\nDernière modification le 10 Gen 2019, à 22:51\nKemmoù diwezhañ degaset d'ar bajenn-mañ d'an 10 Gen 2019, da 22:51.


Pempet quevren - An navet Chabistr - Wikimammenn\nPempet quevren - An navet Chabistr\nYouen-Yan-Lois Derrien, 1779-1792 (?) (p. 447-448)\n◄ An eizvet Chab. Affectionou peautramant actou pere a ranquer da ober goude an examen An navet Chab. Var ar gonsiderationou pere a so propr evit renouveli hon resolutionou mad An decvet Chab. Ar gonsideration guenta peguen excellant ha peguen dîn e hon ene ►\nVar ar gonsiderationou pere a so propr evit renouveli hon resolutionou mad.\nGOude beza great an examen, ha beza conferet mad gant ur C’honducteur dîn var an deffautou pere ho pezo cafet en ho comportamant, ha var ar moyenou da remedia outo, e quemerrot ar gonsiderationou pere a so amâ varlerc’h, och ober unan bemdez eguis ur veditation, hac oc’h implija enni an amser eus hoc’h oræson, ha quemense ato gant ar memes fæçon evit ar breparation hac an affectionou, peveus a hini ez ouc’h en em servichet er meditationou pere a so er Guevren guenta eus al lêvr-mâ : oc’h en em lacat abarz peb-tra e presanç Doue, hac oc’h implori e c’hraç evit en em founti ervat en e garantez santel hac en e servich.\nAdtapet diwar « https://br.wikisource.org/w/index.php?title=Pempet_quevren_-_An_navet_Chabistr&oldid=144596 »


Krinolinenn - Wikipedia\nAr grinolinenn  zo un danvez tev ha kalet a-walc'h anneuennet gant reun hag a veze stegnet war ur framm gwalennoù ha kelc'hioù dir, douget gant merc'hed a renk uhel en XIXvet kantved evit lakaat koeñv en o sae.\nEus Italia e oa deuet an danvez hag ar c'hiz ; crinolino eo an anv italianek, eus crino, "reun" ha lino, "lin" ; danvez kotoñs a veze implijet a-wechoù, pa veze marc'hatmatoc'h. Diwezhatoc'h e voe roet an anv "krinolinenn" d'ar framm e-unan.\nNe veze ket aes d'ar merc'hed mont en o c'hoazez, ha ne veze ket aes tostaat dezho a-wechoù ; goap a veze graet aes gant ar wazed ouzh ar seurt paramanterezh.\nAbadenn gwiskañ ur grinolinenn, war-dro 1857\n↑ Geriadur Ménard, p. 340-b.\nAdtapet diwar « https://br.wikipedia.org/w/index.php?title=Krinolinenn&oldid=1805212 »\nKemmoù diwezhañ degaset d'ar bajenn-mañ d'an 7 Gwe 2018, da 16:00.


Pajenn:Riou - An ti satanazet.djvu/10 - Wikimammenn\nPajenn:Riou - An ti satanazet.djvu/10\nprenet… ha prenet alies diwar o c’houst ha diwar o brasañ damant. Bremañ emañ amzer ar moto, an oto, ar vilo, ar c’harr-nij, ar marc’h-du, ar marc’h-dre-dan. Evit ar marc’h pevarzroadek, ’m eus aon ne vo mui kavet implij dezhañ bremaik nag ouzh karr nag ouzh alar ; implij e ti er c’higer, ne lavaran ket.\nGouzout a ran, meur a zen n’anavez ket Lotei gwelloc’h eget ar C’hamtchatka pe ar Beloutchistan, ha, koulskoude, Lotei a zo ur barrezig vihan vrav a Vro-Gernev. Er gwasked emañ war ribl ar stêr Aon a red he dour goustadik, evel gant keuz, war-du Kastellin. Lotei n’eo ket anavezet, Lotei n’eo ket darempredet, ha, ma hoc’h eus c’hoant da vont di, ur wech bennak, taolit evezh mat gant aon da vont e-biou. Lotei n’emañ ket he anv nag er c’hroazhent na war ar mein-born. An hent\nAdtapet diwar « https://br.wikisource.org/w/index.php?title=Pajenn:Riou_-_An_ti_satanazet.djvu/10&oldid=142862 »\nKemmoù diwezhañ degaset d'ar bajenn-mañ d'an 9 Eos 2018, da 21:10.


Diviz ar Yaou | An tagadennoù war ar c'hezeg ha 511 levr embannet e miz Gwengolo\nJeudi 10 septembre 2020 à 20:18 -\nCette semaine le débat du jeudi revient sur l'actu de la semaine. On parle des mystérieuses attaques sur les chevaux et de la rentrée littéraire avec les journalistes Erwann Chartier du Poher et Maïwenn Raynaudon-Kerzerho de Bretons.\nUr stal levrioù © Radio France - Corinne Fugler\nE diviz ar Yaou ar sizhun-mañ e oa degemeret kazetennerien evit komz eus pezh a ra keleier ar sizhun. Lakaet ez eus bet ar gaoz war ar c'hezeg gloazet pe lazhet e pep lec'h e Frañs, ha war "distro-skol ar skrivagnerien", "la rentrée littéraire" hag ar 511 levr embannet ar miz-mañ.\nTagadennoù a-enep ar c'hezeg\nAbaoe un nebeud sizhunvezhioù e vez anv eus kezeg gloazet, lod anezho a zo bet troc'het ur skouarn, lod all lazhet. Digoret ez eus bet 153 enklask war Frañs a-bezh, met den ebet n'eo bet harzhet. Petra a zo kaoz eus an tagadennoù, gant piv e vez lazhet pe gloazet ar c'hezeg ? Ur strollad tud liammet etrezo, pe get ? Ha penaos ober evit ma chomfe sioul an traoù war ar maez, pa vez strolladoù tud o klask herzel tud all gant fuzuilhoù ? Selaouit lodenn kentañ an diviz.\nDiviz ar Yaou, lodenn kentañ - ar c'hezeg taget\n511 levr o tont er maez e miz Gwengolo\nEvel bep bloaz eo deuet er maez ur bern levrioù e miz Gwengolo : 511. Ar "rentrée littéraire", lakaat kement a levrioù da zont er maez er memes koulz a zo un hengoun e Frañs, gant an tiez-embann o klask brudañ o levrioù evit ma vint dibabet evit prizioù bras an diskar-amzer : ar Goncourt, ar Renaudot, Priz an Akademi hag all. Met n'eus ket met 20% anezho a vo lakaet war wel gant er stalioù-levrioù, ha nebeutoc'h c'hoazh a vo prenet, a zispleg Maïwenn Raynaudon-Kerzerho. Lakaet eo bet ar gaoz ivez war un nebeud levrioù a denn eus Breizh.\nDiviz ar Yaou, lodenn 2 - 511 levr deuet er maez e-kerzh ur miz\nSanté - SciencesE brezhoneg - Covid-19 : le nombre de malades en Bretagne "augmente dans toutes les tranches d'âge"\nSociétéBev.bzh, un site pour rencontrer d'autres bretonnants hag ober traoù e brezhoneg\nInsoliteKenavo bloaz kozh milliget : souhaitez la bonne année en breton !


Doue r’ho pennigo, Herve. Me eo Jildaz, abad e gourenezenn Rewiz. Deut ’on da gomz ouzhoc’h diwar-benn ar gwalleurioù spontus a gouezh, en amzer a vremañ, war hor Breizh karet. Fellet eo bet din, Herve, kaout ho kuzul war gement-se. Konomor, roue Kernev, o chom e-kichen Karaez, a zo euzhus e zoare bevañ. Un den kriz ha didruez n’eo ken. Ne oar nemet gwaskañ an nesañ ha lakaat ar gwad da redek. Herve ha Jildaz a azez.\nN’eo ket bet fall evel-se a bep amzer. Gouenou, abad, a savas ur manati war un tamm douar roet dezhañ gant Konomor. Diwar-neuze, war a welan, deut eo da vezañ fall.\nFall eus ar re washañ. Rak-se ur soñj a savas em spered evit gwellaat an traoù. Konomor a zo bras e garantez evit Trifina, merc’h Gwerog, kont Gwened. Mat ; Gwerog a zo va mignon a bell zo ha va gwellañ mignon. Mar fell din ober ar goulenn outañ, e roio e verc’h da Gonomor. Ha neuze her c’hrediñ a rafen a-walc’h, kalon Konomor a zeufe da deneraat gant ar garantez, hag ar gwad, fiziañs am eus, a baouezfe da redek. Petra ’soñjit, Herve diwar-benn ar pezh a zo em spered ?\nKonomor a zo bras e c’hoant da gaout enorioù. Mar teu da zimeziñ gant Trifina, e vezo roue n’eo ket hepken war Vro-Gernev, met ivez, diwezhatoc’h, war Vro-Wened. Levenez a savo ennañ, neuze, hag ar galon, pa vez laouen, a ya peurliesañ war wellaat ha war deneraat. An traoù a yafe da vat, marteze, evit hor Breizh muiañ-karet.\nDoue a wel e goueled hor c’halon. Eñ eo, hep mar ebet, en deus roet din, evit mat hor bro, ar mennozh-se, da lavaret eo, eurediñ Konomor ha Trifina.\nRa ziskenno warnoc’h, Jildaz, gras an Aotroù Doue. Kit gant hoc’h hent, kuzuliet gant hor Salver, ha karget eus e vennozhioù.\nKenavo, Herve, ha mil bennozh Doue deoc’h. Ur paotrig a welan o tont amañ. Ur bugel eus ho ti-skol eo, marteze. Kenavo, Herve. Herve ha Jildaz a sav. Jildaz a ya kuit. Ur mesaerig deñved a zeu. Gwisket eo gant ur c’hroc’hen maout.